title: Tsitsamuri

text: Tsitsamuri () on pieni kylä Mtskhetan kaupungin lähellä Georgiassa. Se tunnetaan paikkana, jossa maan kuuluisimpiin lukeutuva kirjailija Ilia Tšavtšavadze salamurhattiin vuonna 1907.


title: Tsitsamuri

text: Paikkaa pidetään samana kuin Strabonin mainitsema "Seusamora". Tsitsamurin lähellä on muinaisen Iberian aikana rakennettu, raunioitunut akropolis, jonka arkeologi Andria Apakidze kaivoi esiin vuonna 1953. Sitä on pidettävä samana kuin keskiaikaisten georgialaisten kronikoiden "Zaden-tsikhe" () eli "Zadenin linnoitus". Linnoituksen ja mahdollisesti esikristillisen temppelin yläpuolella kohosi Zedazeni-vuori ("ylempi Zaden"), jonne rakennettiin myöhemmin kristitty Zedazenin luostari. 1980-luvulla paikalta löydettiin ensimmäisellä vuosisadalla eaa.–100-luvulla jaa. rakennettu nekropoli. Löytöihin kuuluivat pronssinen batillum ja itaalinen oinokhoe.


title: Michaela Gigon

text: Michaela Gigon (s. 21. maaliskuuta 1977) on itävaltalainen pyöräsuunnistaja ja maailmanmestari. Hän edustaa itävaltalaista OLT Transdanubienia.


title: Michaela Gigon

text: Gigon on voittanut kuusi pyöräsuunnistuksen MM-kultaa, joista neljä hän on voittanut keskimatkalta, yhden pitkältä matkalta ja yhden viestistä. Lisäksi hän on voittanut viisi MM-hopeaa ja kolme MM-pronssia.


title: Michaela Gigon

text: Gigon on myös osallistunut suunnistuksen maailmanmestaruuskilpailuihin, joissa hän on parhaimmillaan sijoittunut 12. viestissä.


title: Vilant Systems

text: Turck Vilant Systems Oy (aiemmin Vilant Systems Oy) on yksityinen teknologiavetoinen kasvuyritys, jonka kotipaikka on Espoo. Vilant Systemsin perustivat vuonna 2002 Antti Virkkunen ja Ville Kauppinen. Yritys toimittaa RFID-tekniikkaan perustuvia tietojärjestelmiä valmistavan teollisuuden logistiikkaan ja asiakkaita sillä on 38 maassa ympäri maailman. Vuonna 2017 saksalainen perheyritys osti määräenemmistön Vilant Systemsin osakkeista ja uuden yrityksen nimeksi annettiin Turck Vilant Systems.


title: Vilant Systems

text: Vilant valittiin vuonna 2006 Suomen kolmanneksi nopeiten kasvaneeksi nuoreksi teknologiayritykseksi Deloitte Consultingin Fast 50 -kilpailussa Rising Stars -kategoriassa. Vuonna 2008 Vilant oli Fast 50 -kilpailun yleisessä sarjassa sijalla 7. Vuonna 2011 Vilant listattiin samassa kilpailussa sijalle 18, kun 5 vuoden kasvuprosentti oli 444%.


title: Vilant Systems

text: Vuonna 2006 Vilant voitti Motorolan EMEA Mobility Innovations Award -palkinnon.


title: Vilant Systems

text: Vuonna 2004 Vilant oli mukana perustamassa RFID Lab Finlandia yhdessä Vantaan Kaupungin, Technopoliksen ja muiden RFID-alan yritysten kanssa. RFID Lab Finland on nykyään yhdistys ja se palvelee RFID-teknologian loppykäyttäjiä ja alan toimijoita.


title: Vilant Systems

text: Vuonna 2011 Vilant valittiin Red Herring teknologiayritysten kilpailussa Euroopan 100 kiinnostavimman yrityksen joukkoon.


title: Vilant Systems

text: Yrityksellä on toimistot neljässä maassa: Suomi (Espoo), Ruotsi (Göteborg), Saksa (Frankfurt am Main) sekä Sveitsi (Bern). Vuonna 2011 Vilant osti Swisscom Auto-ID Services AG -yrityksen Sveitsistä.


title: Vilant Systems

text: Vuonna 2017 Vilant Systems Oy siirtyi osaksi Turck konsernia ja tunnetaan vuodesta 2018 nimellä Turck Vilant Systems.


title: Vilant Systems

text: Turck Vilant Systems toimittaa yritysten logististen prosessien seurantaa tehostavia tietojärjestelmiä, joiden olennainen osa on RFID-tunnistus (Radio Frequency Identification – Radiotaajuinen etätunnistus). Radiotunnistus mahdollistaa RFID-tägeillä merkittyjen kuljetusyksiköiden liikkeiden seurannan ja automaattisen kirjauksen yrityksen tietojärjestelmiin. Seurattavia kuljetysyksiköitä voivat olla rullakot, kuormalavoilla kuljetettavat tavarat ja jopa junanvaunut.


title: Vilant Systems

text: Tyypillisiä sovellusalueita ovat:


title: Vilant Systems

text: Asiakkaisiin lukeutuvat ABB, Nokia, Sixt, Helsingin Metro sekä Ahlsell .


title: Vilant Systems

text: Merkittäviä yhteistyökumppaneita ovat Microsoft, Confidex ja Smartrac (entinen UPM RFID).


title: Vilant Systems

text:
Katso myös
RFID-alan yhteisöjä joissa Vilant Systems Oy on jäsenenä:


title: Tadeusz Strumiłło

text: Tadeusz Strumiłło (13. huhtikuuta 1884 - 7. lokakuuta 1958) oli puolalainen pedagogi ja filosofian tohtori, partioliikkeen vaikuttaja ja psykologi. Hän opetti Jagiellonian yliopistossa sekä Lublinin katolisessa yliopistossa. Toisen maailmansodan aikana hän luennoi maanalaisissa yliopistoissa ja toimi Puolan partiolaisten vastarintaliikkeessä.


title: Andria Apakidze

text: Andria Apakidze (, 3. syyskuuta 1914 – 25. marraskuuta 2005) oli georgialainen arkeologi ja historioitsija, joka erikoistui muinaisen Georgian tutkimukseen. Hänet tunnettiin useiden laajalti luettujen arkeologiaa käsittelevien teosten kirjoittajana.


title: Andria Apakidze

text: Apakidze johti Armazin, Tsitsamurin ja Sarkinen (1936) sekä Pitsundan (1952–1974) ja Mtskhetan (vuodesta 1975) laajamittaisia kaivauksia. Hän johti Simon Džanašian Georgian museota vuosina 1943–1952, kunnes hänestä tuli Georgian tiedeakatemian historiainstituutin arkeologisen osaston päällikkö. 1. huhtikuuta 1994 lähtien hän johti Mtskhetan arkeologista instituuttia.


title: Galaksiryhmä

text: Galaksiryhmä on galaksijoukkoa pienempi galaksirykelmä. Galaksiryhmään kuuluu useampi kuin kaksi galaksia, mutta kirkkaita galakseja kuitenkin vähemmän kuin 20. Enemmän suuria galakseja sisältävistä galaksirykelmistä käytetään nimitystä galaksijoukko. Puolestaan vain kaksi galaksia käsittävää galaksinaapurustoa kutsutaan galaksipariksi.


title: Demetre Vipatosi

text: Demetre Vipatosi (, latinisoitu joskus "Demetrius") oli georgialainen aatelinen Iberiasta ja kunniakonsuli eli "hypatos". Hän saattaa olla sama henkilö kuin ruhtinas Stepanoz I:n veli, joka tunnetaan keskiaikaisen historioitsijan Džuanšerin kirjoituksista kirkonrakentajaksi veljensä hallituskaudella (n. 590–627). Professori Cyril Toumanoff Georgetownin yliopistosta on ehdottanut, että hypatos-arvonimi saatettiin myöntää hänelle Stepanozin kuoleman jälkeen: Stepanoz joutui vangiksi ja Bysantin keisari Herakleios teloitutti hänet Tbilisin piirityksen aikana vuonna 627.


title: Demetre Vipatosi

text: Kivilaatassa Džvarin luostarissa Mtskhetassa mainitaan kirkon tärkeimmät rakentajat: Stepanoz "patricius", Demetre "hypatos" ja Adarnase "hypatos". Georgialaiset tutkijat ovat perinteisesti pitäneet heitä samoina henkilöinä kuin Guaramin poika Stepanoz I, Stepanoz I:n veli Demetre ja Adarnase I. Professori Cyril Toumanoff on tästä kuitenkin eri mieltä: hänen mielestään kyse on Stepanoz II:sta, Stepanoz I:n veljestä Demetrestä ja Stepanoz II:n pojasta Adarnase II:sta.


title: Galaksipari

text: Galaksipari on kahden galaksin muodostama pari, jossa galaksit ovat merkittävässä gravitaatiovuorovaikutuksessa keskenään. Useamman kuin kahden galaksin muodostamia rypäitä voidaan kutsua galaksirykelmiksi. Galaksirykelmiä joissa on vähintään kymmeniä kirkkaita galakseja, kutsutaan "galaksijoukoiksi". Puolestaan pienempiä galaksirykelmiä joista ei voi löytää kymmeniä kirkkaita galakseja, kutsutaan "galaksiryhmiksi".


title: Igor Belza

text: Igor Fjodorovitš Belza (myös Boelza, , 8. helmikuuta 1904 Kielce, ent. Venäjä nyk. Puola – 5. tammikuuta 1994 Moskova) oli neuvostoliittolainen musiikkitieteilijä.


title: Bejeweled 2

text: Bejeweled 2 (myös Bejeweled 2 Deluxe) on PopCap Gamesn kehittämä jatko-osa pulmapeli Bejeweledille. Se julkaistiin alun perin vuonna 2004 tietokoneelle ladattavana ja selaimessa pelattavana versiona. Myöhemmin peli on käännetty muun muassa useille mobiililaitteille. Pelin voi ladata myös Xbox Live Arcade- ja PlayStation Network -latauspalveluista. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut.


title: Bejeweled 2

text: Pelin perusidea on pohjimmiltaan täysin sama kuin sarjan ensimmäisessä osassa. Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peliin on kuitenkin lisätty uusia pelimuotoja, kuten pulmanratkontaan keskittyvä "Puzzle" ja loputon "Endless".


title: Swazi Cup

text: Swazi Cup on Swazimaan jalkapallon korkein pudotuspelisysteemillä käytävä kilpailu. Ensimmäisen kerran Swazi Cupista pelattiin vuonna 1980.


title: Swazimaan supercup

text: Swazimaan supercup (, sponsorinsa mukaan Swazi Telecom Charity Cup) on Swazimaan jalkapallon supercup, joka pelattiin ensimmäisen kerran vuonna 1992. Kilpailun nimi on vaihtunut useaan otteeseen, nykyisen sponsorinsa nimellä varustettuna supercupia on pelattu vuodesta 2002 lähtien.


title: Marian Kukiel

text: Marian Włodzimierz Kukiel (tunnettu myös pseudonyymeillä "Marek Kąkol" ja "Stach Zawierucha", 15. toukokuuta 1885 Dąbrowa Tarnowska – 15. elokuuta 1972 Lontoo, Iso-Britannia) oli puolalainen kenraali, sotahistorioitsija ja poliittinen aktivisti.


title: Marian Kukiel

text: Kukiel taisteli puolalaisissa legioonissa ensimmäisessä maailmansodassa. Hän oli Puolan yleisesikunnan kenraalikunnan osasto III:n apulaisjohtaja vuosina 1919-1920 ja osallistui Puolan-Venäjän sotaan 1919-1921. Hänestä tuli 51. rykmentin 20. prikaatin komentaja 1920 ja samalla kenraalikunnan historiallisen toimiston johtaja. Hän komensi 13. divisioonaa 1923-25 mutta erosi Józef Piłsudskin toukokuun vallankumouksen jälkeen. Vuodesta 1927 hän toimi sotahistorian professorina Jagiellonian yliopistossa ja hänestä tuli Puolan akatemian jäsen 1932. Hän toimi Czartoryskin museon johtajana Krakovassa 1930-1939.


title: Marian Kukiel

text: Vuonna 1939 hän otti osaa Lvovin puolustukseen. Hän toimi Puolan pakolaishallituksen varasotaministerinä 1939-40 Lontoossa ja Puolan 1. joukkojen komentajana 1940-42. Vuodesta 1943 hän oli pakolaishallituksen sotaministeri ja sodan jälkeen hän toimi Puolan pakolaisyliopiston professorina 1945-1973 sekä Puolan historiainstituutin johtajana Lontoossa. Hän oli Sikorski-instituutin jäsen Lontoossa 1951-1966.


title: Lokki Joonatan

text: Lokki Joonatan () on yhdysvaltalaisen Richard Bachin kirjoittama, pienoisromaanin muodossa vuonna 1970 julkaistu faabeli.


title: Lokki Joonatan

text: Kirjan päähenkilö on taitolentoa opetteleva lokki nimeltä Joonatan, jonka itsensäkehittämispyrkimyksiä parven muut lokit eivät hyväksy. Kirjan teemoja ovat elämisen riemu, vapaus ja itsensä toteuttaminen. Kirja on myynyt miljoonia kappaleita, ja se nousi "New York Timesin" bestseller-listan ykköseksi vuonna 1972. Kirjasta tehtiin elokuva vuonna 1973. Vuoden 2014 painoksessa on mukana Bachin kirjoittama "osa 4", jota ei aikaisemmin ollut julkaistu. Bach kirjoitti osan jo vuonna 1972.


title: Lokki Joonatan

text: Kirjan alussa päähenkilö lokki Joonatan harjoittelee taitolentoa. Muut lokit pitävät tätä luonnonvastaisena; lokki lentää syödäkseen. Pian Joonatan karkotetaankin lauman parista uloimmille luodoille. Siellä hän tulee yhä paremmaksi lentäjäksi.


title: Lokki Joonatan

text: Eräänä päivänä Joonatanin luokse saapuu kaksi hohtavaa lokkia, jotka pystyvät samoihin taitolentoliikkeisiin kuin Joonatan vaivattomasti ja virheettömästi. Joonatan seuraa lokkeja uuteen maailmaan, ja hänen ruumiinsa muuttuu myös hohtavaksi. Joonatan huomaa kykenevänsä paljon parempiin suorituksiin kuin edellisessä elämässään. Hän uskoo tulleensa taivaaseen.


title: Lokki Joonatan

text: Pian Joonatanille selviää, että paikka ei olekaan taivas. Taivas ei ole paikka eikä sitä ole olemassa ajassa. Taivas on täydellisyyttä. Näin hänelle opettaa lokkivanhin Tšiang. Pian Joonatan ymmärtää tämän, ja hän pystyy liikkumaan silmänräpäyksessä kaikkialle.


title: Lokki Joonatan

text: Toisessa maailmassa lokki Fletcher Lynd kokee saman kohtalon kuin Joonatan. Pian Joonatan ilmestyy hänen luokseen ja rupeaa opettamaan häntä. Tähän kouluun liittyy uusia oppilaita, kuten lokki Kirk Maynard. Joonatan yrittää opettaa heille, mitä on täydellisyys. Pian Joonatan lähtee, ja Fletcher, joka nyt ymmärtää, mitä Joonatan on opettanut, jatkaa oppilaitten parissa.


title: Tony Mårtensson

text: Tony Mårtensson (s. 23. kesäkuuta 1980 Märsta, Ruotsi) on ruotsalainen jääkiekkoilija. Hän oli voittamassa jääkiekon maailmanmestaruutta Ruotsin joukkueessa vuoden 2006 MM-kilpailuissa. Seurajoukkuetasolla Mårtensson on voittanut KHL:n mestaruuden ja Elitserienissä ollut kertaalleen sarjan eniten pisteitä tehnyt pelaaja.


title: Tony Mårtensson

text: Mårtenssonin ura alkoi Arlanda Wingsissä, josta hän siirtyi Ruotsin Elitserieniin Brynäs IF:ään kaudeksi 2000–2001. Mighty Ducks of Anaheim varasi hänet NHL:ään . Mårtensson pelasi Brynäsissä varauksensa jälkeen vielä kauden 2001–2002.


title: Tony Mårtensson

text: Kesällä 2002 Mårtensson teki kahden vuoden sopimuksen Anaheimin kanssa. Mårtensson pelasi kahden Anaheim-kautensa aikana pääasiassa AHL:n Cincinnati Mighty Ducksissa, jossa oli joukkueensa paras pistemies kahden kauden aikana. Hän teki 103 pistettä 146 ottelussa. NHL-debyyttinsä Mårtensson teki kauden 2003–2004 aikana. Kuudessa NHL-pelissään hän sai pisteet 1+1.


title: Tony Mårtensson

text: Mårtensson Palasi Ruotsiin kaudeksi 2004–2005, kun hän teki kahden vuoden sopimuksen Linköpingin kanssa. Mårtensson pelasi Linköpingissä kaudet 2004–2008. Kausilla 2006–2007 ja 2007–2008 Linköping sijoittui Elitserienissä toiseksi. Mårtenssonin henkilökohtaiset pistemäärät kasvoivat jokaisella neljällä kaudella. Hän voitti Elitserienin piste- ja maalisyöttötilastot 2007–2008, jolloin hän teki kauden aikana pisteet 17+50. Mårtensson valittiin kauden päätteeksi myös Ruotsin tähdistökentälliseen.


title: Tony Mårtensson

text: Maaliskuussa 2008 Mårtensson teki Linköpingin kanssa sopimuksen kevääseen 2012 saakka. Ensimmäisen sopimuskautensa hän pelasi kuitenkin Venäjällä KHL-seura Ak Bars Kazanissa. Kazan vuokrasi Mårtenssonin Linköpingiltä kaudeksi. Kausi 2008–2009 päättyi Kazanilla ja Mårtenssonilla KHL:n mestaruusjuhliin. Mårtensson oli KHL:n pistepörssin 14:s, kun hän sai 47 tehopistettä. Mårtensson palasi kaudeksi 2009–2010 sopimuksen mukaisesti Linköpingiin.


title: Tony Mårtensson

text: Mårtensson edusti Ruotsia kaksissa nuorten arvoturnauksessa. 18-vuotiaiden EM-kilpailuissa 1998 Mårtensson oli voittamassa Euroopan-mestaruutta. Mårtensson pelasi myös nuorten MM-kilpailuissa 2000.


title: Tony Mårtensson

text: Ensimmäisen aikuisten arvoturnauksensa Mårtensson pelasi MM-kilpailuissa 2006, jolloin Ruotsi voitti maailmanmestaruuden. Mårtensson oli Ruotsin kokoonpanossa myös MM-kilpailuissa 2007, 2008 ja 2009. Sveitsistä 2009 Mårtensson sai toisen MM-mitalinsa, kun Ruotsi sijoittui pronssille.


title: Tony Mårtensson

text: Tony Mårtensson on innokas raviurheilun harrastaja. Hänen 49-prosenttisesti omistamansa Caballion kuuluu maailman ravurieliittiin. Ori voitti vuoden 2014 Kööpenhamina Cupin ja osallistuu Solvallan Elitloppetiin.


title: Kongesangen

text: Kongesangen on Norjan kuningashymni. Laulun alkuperäinen teksti, jota tosin on muokattu useaan otteeseen, on peräisin Henrik Wergelandilta. Nykyinen versio on peräisin Gustav Jenseniltä, joka laati sen kuningas Haakon VII:n kruunajaisiin vuonna 1906. Laulun melodia on sama kuin Ison-Britannian kansallislaulussa God Save the Queen.


title: DREAM

text: DREAM oli japanilainen vapaaottelun ammattilaisorganisaatio, joka keskittyi erityisesti kevyisiin painoluokkiin. Sen järjestämisestä vastaa myös K-1-potkunyrkkeilytapahtumien taustalla oleva "Fighting and Entertainment Group". DREAM perustettiin K-1:n kyljessä järjestettyjen HERO'S-vapaaottelutapahtumien tilalle, ja Hero'sin ottelijat siirtyivät suoraan uuteen promootioon. Ensimmäinen DREAM-tapahtuma järjestettiin maaliskuussa 2008. Suurin osa tapahtumista järjestettiin Saitaman Super-areenalla.


title: DREAM

text: Dreamissa otellaan kuudessa painoluokassa: 63 kg, 70 kg, 76 kg, 84 kg, 93 kg ja yli 93 kg. Ottelut koostuvat kahdesta erästä, joista ensimmäinen on ajaltaan kymmenen ja toinen viiden minuutin mittainen. Arvostelutuomareita on kolme, ja ottelu arvostellaan kokonaisuutena. Ottelu ei voi päättyä ratkaisemattomaan. Kiellettyjä tekniikoita ovat kyynärpäälyönnit päähän sekä pystyssä ollessa maassa olevan ottelijan päähän potkaiseminen ja polkeminen. Lisäksi jos ottelijoiden painoero on yli 15 kilogrammaa, ovat polvipotkut maassa olevan päähän kiellettyjä.


title: Attilio Bettega

text: Attilio Bettega (19. helmikuuta 1953 Molveno, Trenton maakunta – 2. toukokuuta 1985 Zerubia, Korsika) oli italialainen ralliajaja.


title: Attilio Bettega

text: Bettega liittyi vuonna 1982 Lancian tehdasjoukkueeseen ajettuaan vuosia Fiatilla. Lancialla hän ajoi neljästi MM-rallin palkinnoille. Hänen parhaaksi saavutuksekseen jäi toinen sija vuoden 1984 San Remon rallissa. Vuonna 1985 hän osallistui Safari-ralliin ja Korsikan ralliin. Korsikan neljännellä erikoiskokeella Bettegan hallinnasta karannut Lancia suistui päin puuta, joka katkesi ja tunkeutui kuljettajan istuimen läpi. Bettega kuoli välittömästi. Kakkoskuljettajana toiminut Maurizio Perissinot selvisi vammoitta. Aiemmin Bettega oli joutunut pahaan onnettomuuteen jo vuoden 1982 Korsikan rallissa, jossa hän vammautti jalkansa pahoin osuttuaan autollaan keula edellä seinään, Bettegan irrottaminen autosta kesti yli puoli tuntia.


title: Attilio Bettega

text: Bettegan turman jälkeen alettiin vaatia parannuksia B-ryhmän autojen turvallisuuteen. Tasan vuotta myöhemmin Bettegan tallitoveri, suomalainen Henri Toivonen suistui Korsikan rallissa kakkoskuljettajansa, aikaisemmin Bettegan kartanlukijana toimineen Sergio Creston kanssa rotkoon Lanciallaan, joka räjähti tulipalloksi osuttuaan puuhun. Kumpikin menetti henkensä. Tämän jälkeen B-ryhmä lopulta kiellettiin kokonaan. Hämmästyttävä sattuman yksityiskohta oli, että sekä Bettega että Toivonen osallistuivat kuolinralliinsa kilpailunumerolla 4.


title: Attilio Bettega

text: Bettegan poika Alessandro Bettega on isänsä jalanjälkiä seuraten ryhtynyt myös rallikuljettajaksi.


title: Kalle Fält

text: Pertti Antero ”Kalle” Fält on suomalainen muusikko, jonka ensisijainen soitin on saksofoni. Hän syntyi Oulussa, mutta muutti 1970-luvun alussa Helsinkiin. Fält on soittanut muun muassa kuusi vuotta Pepe & Paradise -yhtyeessä sekä Dannyn, Tapani Kansan ja Jukka Kuoppamäen taustaorkestereissa. Omalla nimellään Fält on julkaissut kaksi albumia. Hänellä oli myös oma yhtye Kalle Fält Band, joka julkaisi vuonna 1977 albumin "Tehtiinpä lauluja uusia". Lisäksi Fält oli popbändien suomenmestaruuden vuonna 1970 voittaneen Express-yhtyeen solisti.


title: Kalle Fält

text: Kesällä 1987 Pohjantahti-yhtye (Ilpo Saastamoinen, Pekka Nylund, Kalle Fält) Isännöi Joensuun Suvipäiviä. Kaikukeihäs-niminen esitys sisälsi Pohjantahdin musiikkia ja kaikkialta Suomesta kutsutut noin tuhat nuorisoseuralaista esiintyjää, jotka lauloivat, taistelivat keskenään ja palelivat kesäkuun koleassa säässä. Esityksen ohjasi Satu Jokunen.


title: Kalle Fält

text: 1993 kesällä Fält oli mukana Sumute RY:n musiikkiteatterikurssilla, jonka Pirkkoliisa Tikka oli suunnitellut yhteistyössä Michael Bawtreen kanssa.


title: Kalle Fält

text: Nykyään Fält on mukana Iisalmessa ja Ylä-Savossa toimivissa harrastelijateatteri- ja musiikkiympyröissä.


title: Ei-rakenteellinen virusproteiini

text: Ei-rakenteellinen virusproteiini on virusopissa proteiini, jota voi tuottaa vain rotaviruksen infektoima solu. Se ei ole virionin osa.


title: Lumikotinga

text: Lumikotinga ("Carpodectes nitidus") on Keski-Amerikassa elävä kotingoihin kuuluva varpuslintu.


title: Lumikotinga

text: Kooltaan lumikotinga on noin 22 cm. Koiras on väritykseltään harmahtavan valkoinen. Naaraslumikotinga on vaalean harmaa ja rinta on valkeahko. Siivissä on naaralla myös hieman mustaa. Lumikotingan nokka on musta. Keltanokkakotinga ("Carpodectes antoniae") muistuttaa lumikotingaa. mutta eroaa keltaisen nokkansa perusteella.


title: Lumikotinga

text: Lumikotingaa tavataan Costa Ricassa, Hondurasissa, Nicaraguassa ja Panamassa. Lajin elinympäristöä ovat alankometsät ja metsien reunamat. Laji elää myös istutetuissa metsissä. Lumikotingat elävät yleensä alle 750 metrin korkeudella merenpinnasta.


title: Lumikotinga

text: Pesänsä lumikotingat tekevät puuhun, yleensä oksanhankaan. Pesä on yksinkertainen alusta, joka on tehty kärhistä ja jäkälistä. Naaras munii yhden ison munan, jonka hautominen kestää 27 vuorokautta.


title: HMS Carlisle (D67)

text: HMS Carlisle oli Britannian kuninkaallisen laivaston "Carlisle"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.


title: HMS Carlisle (D67)

text: "HMS Carlislessa" oli valmistuessa lentokonehangaari sillan alla, mutta se poistettiin 1920.


title: HMS Carlisle (D67)

text: "HMS Carlisle" liitettiin käyttöön otettaessa 5. Kevyt risteilijäviirikköön Harwichiin tehtävänään Englannin Kanaalin itäpään meriliikenteen valvonta. Alus siirrettiin Kiinan asemalle 1. maaliskuuta 1919.


title: HMS Carlisle (D67)

text: Alus palasi Englantiin 1928 huollettavaksi, minkä jälkeen se sijoitettiin Afrikan asemalle 6. Risteilijäviirikköön, kunnes HMS Neptune vapautti aluksen 16. maaliskuuta 1937. "HMS Carlislen" palattua Englantiin se sijoitettiin reserviin.


title: HMS Carlisle (D67)

text: "HMS Carlisle" muutettiin kesän 1939 kuluessa ilmatorjuntaristeilijäksi. Muutoksen aikana aluksen aseistukseksi vaihdettiin neljä 4 tuuman kaksiputkista Mk XIX tykkiä, yksi neliputkinen kaksipaunainen Mk VII ilmatorjuntatykki ja kaksi moniputkista puolentuuman konekivääriä. Muutostyöt olivat toisen maailmansodan puhjetessa edelleen kesken.


title: HMS Carlisle (D67)

text: "HMS Carlisle" osallistui Norjan rannikon tapahtumiin, jolloin se upotti saksalaisen joukkojenkuljetusaluksen "Nord Norgen".


title: HMS Carlisle (D67)

text: "HMS Carlisle" oli elokuussa 1940 Punaisella merellä osallistuen Britannian Somalimaan puolustukseen. Alus oli mukana muun muassa Berberan evakuointiin, minkä jälkeen alus siirrettiin Välimerelle.


title: HMS Carlisle (D67)

text: "HMS Carlislelle" asennettiin 1941 kaksi yksiputkista kaksinaulaista ilmatorjuntatykkiä sekä tutka 281. Vuotta myöhemmin alukselle asennettiin seitsemän yksiputkista 20 millimetrin ilmatorjuntatykkiä, jotka korvattiin marraskuussa viidellä kaksiputkisella 20 millimetrin tykillä. Samalla tutkavarustusta lisättiin tutkilla 271, 282 ja 285.


title: HMS Carlisle (D67)

text: "HMS Carlisle" osallistui Välimerellä Kreikan ja Kreetan taisteluihin, Maltan saattueisiin, Suezin suojaukseen ja Sisilian maihinnousuun. "HMS Carlisle" oli lokakuussa 1943 Adrianmerellä kahden hävittäjän kanssa. Osasto joutuiPireuksesta etelään Scarpanton kanavassa ilmapommitukseen, jossa "HMS Carlisle" vaurioitui pahoin.


title: HMS Carlisle (D67)

text: "HMS Rockwood" hinasi vaurioituneen "HMS Carlislen" Aleksandriaan, missä vaurioiden katsottiin olevan niin pahoja, ettei alusta kannata korjata. Alus sijoitettiin satama-alukseksi sodan loppuun. Sodan loputtua alus luokiteltiin hylyksi.


title: HMS Carlisle (D67)

text: Huhtikuussa 1944 aluksen kaksiputkiset 20 millimetrin tykit modernisoitiin.


title: HMS Carlisle (D67)

text: "HMS Carlisle" siirrettiin 5. huhtikuuta 1946 BISCOlle romutettavaksi ja romutettiin Aleksandriassa.


title: Christian Selin

text: Christian Selin (s. 16. tammikuuta 1976 Lohja) on suomalainen urheilutoimittaja ja entinen maantiepyöräilijä.


title: Christian Selin

text: Selin toimii selostajana Eurosportilla ykköslajinaan pyöräily. Christian selostaa kilpailuja yhdessä isänsä Peter Selinin kanssa. Hän ei ole mukana kaikissa lähetyksissä, vaan Peter toimii kanavan ykkösselostajana. Aikaisemmin Christian oli mukana vain tärkeillä Ranskan ympäriajon etapeilla, mutta viime vuosina hän ollut isänsä selostusparina kaikissa Tourin lähetyksissä. Christian on isänsä tukena kaikissa tärkeissä yksipäiväisissä klassikkoajoissa. Selin selosti Urheilukanavalla joitakin yksittäisiä kotimaisia kisoja 2000-luvun alussa. Hän on toiminut Eurosportilla selostajana vuodesta 2003 lähtien. Pyöräilyn lisäksi Christian selostaa maastohiihtoa yhdessä Marjut Roligin kanssa.


title: Christian Selin

text: Selin ajoi ammattilaisena Belgiassa useissa eri talleissa vuosina 1997–2002, mutta ei saavuttanut lajin terävintä huippua. Hän ei osallistunut kertaakaan suureen ympäriajoon eli Giroon, Touriin tai Vueltaan. Hän voitti Suomen mestaruuden maantieajossa 2001, maantieaika-ajossa 1995 ja 2000, kriterium-ajossa 1996 sekä ratapyöräilyn joukkuetakaa-ajossa Jukka Heinikaisen kanssa 1996. Ratapyöräilyn Pohjoismaiden mestaruuskilpailussa hän kuului Suomen hopeajoukkueeseen joukkuetakaa-ajossa Helsingissä 1995. Kilpailutaustansa ansiosta Selinillä on vahva osaaminen pyöräilyn taktisesta puolesta.


title: Town-luokka (risteilijä)

text: Town-luokka oli Britannian Kuninkaallisen laivaston risteilijäluokka, johon kuului kymmenen alusta. Luokan alusten suunnittelussa otettiin huomioon Lontoon laivastosopimuksen asettamat rajat. Luokkaan kuului kolme alaluokkaa: Southampton-luokka, Gloucester-luokka sekä Edinburgh-luokka.


title: Town-luokka (risteilijä)

text: Lontoon laivastosopimus määritti kevyen risteilijän pääaseiksi maksimissaan 6,1 tuumaa (155 millimetriä), jolloin kaikki merkittävät merivallat keskittyivät keveiden risteilijöiden rakentamiseen. Näiden alusten koko vastasi aiempia raskaita risteilijöitä, mutta aseistus oli runsaampi ja keveämpi.


title: Town-luokka (risteilijä)

text: Southampton-luokka oli alaluokista ensimmäinen. Toisinaan koko luokan nimenä käytetään Southampton-luokkaa ja kaksi muuta ovat muutettuja Southampton-luokkia. Luokka suunniteltiin alun perin vastineena Yhdysvaltain laivaston Brooklyn-luokan ja Japanin laivaston Mogami-luokan aluksille.


title: Town-luokka (risteilijä)

text: Suurimpana erona edeltäneeseen Southampton-luokkaan oli uudelleen suunnitellut kansirakenteet ja paksumpi panssarointi tykkitorneissa.


title: Town-luokka (risteilijä)

text:
Edinburgh-luokan alukset olivat osa vuoden 1936 laivasto-ohjelmaa. Ne olivat 22 jalkaa (7 metriä) pidempiä kuin edeltäjänsä, jotta alusten raskaampi aseistus olisi ollut mahdollinen. Aluksille asennettiin 16 kuuden tuuman (152 mm) tykkiä neljään neljätykkiseen Mk XXIII torniin. Valmistuksessa aiheutuneiden ongelmien vuoksi alusten aseistus kuitenkin palautettiin kolmiputkisiin torneihin kuten aiemmissakin luokissa.
Aseistusta kuitenkin lisättiin neljällä 4 tuuman (102 mm) ilmatorjuntaan soveltuvalla tykillä ja kahdeksalla 2 paunaisella (40 mm) tykillä. Myös alusten panssarointia vahvistettiin.


title: Interfax

text:
Interfax () on venäläinen uutistoimisto. Se on perustettu 1989 ja oli ensimmäinen muun kuin valtion omistama uutistoimisto Neuvostoliitossa. Interfaxin kotipaikka on Moskova.
Yhtiön lehdistötiedotteen mukaan se oli - ulkopuoliseen tutkimustietoon pohjautuen - vuoden 2014 alkupuoliskolla siteeratuin venäläinen pääuutistoimisto johtavissa venäläisissä ja kansainvälisissä joukkotiedotusvälineissä.


title: Interfax

text: Interfaxin toiminnan painopiste on Venäjän, Kiinan ja kehittyvien Euraasian maiden uutisissa. Uutistoimisto toimittaa asiakkalleen uutisvirran lisäksi erilaisia analyyseja venäjän, ukrainan, valkovenäjän, azerin, englannin ja saksan kielillä.


title: Interfax

text: Interfaxilla on Moskovan lisäksi toimitukset Kiovassa, Minskissä, Bakussa, Lontoossa, New Yorkissa, Frankfurt am Mainissa, Hongkongissa, Denverissä, Budapestissä, Prahassa ja Varsovassa.


title: Interfax

text: Interfaxin eri toimitusten uutisointi saattaa poiketa toisistaan. Esimerkiksi Interfaxin Ukrainan toimitus (interfax.com.ua) on uutisoinut Venäjän toimia Krimillä alueen laittomana miehityksenä. Interfaksin Ukrainan toimitus irtisanoutui julkisesti Interfaxin Moskovan pääuutisvirrasta tässä asiassa. Myös Venäjän sotajoukkojen toimista Itä-Ukrainassa toimivista Intefaxin Ukrainan toimitus on kertonut avoimemmin. Venäjällä on maan Ukrainan sotatoimien aikana kiristetty entisestään jo 2010-luvulla aiemmin valtionjohdon toimin supistettua ilmaisu- ja lehdistövapautta. Tämä vaikuttaa uutistoimintaan Venäjällä.


title: Komodaalisuus

text: Komodaalisuus (englanniksi co-modality) on termi, jonka Euroopan komissio esitteli ja otti käyttöön vuonna 2006 eurooppalaisessa liikennepolitiikassa. Termin avulla määritellään eri kuljetusmuotojen ja niiden yhdistelmien kokonaisvaltaisuus. Euroopan Komission mukaan komodaalisuus viittaa "eri kuljetusmuotojen käyttämiseen sekä itsenäisesti että yhdisteltyinä", jotta voitaisiin saavuttaa "resurssien optimaalinen ja kestävän kehityksen mukainen hyödyntäminen".


title: Komodaalisuus

text: Määritelmän on tarkoitus olla uudenlainen lähestymistapa eurooppalaiseen liikennepolitiikkaan. Lähestymisessä ei pyritä, kuten vuoden 2001 valkoisessa kirjassa, asettamaan eri kuljetusmuotoja vastakkain, toisin sanoen asettamaan maantiekuljetuksia vaihtoehtojaan vasten, vaan mieluumminkin pyritään löytämään optimaalinen tapa hyödyntää vaihtoehtoisia kuljetusmuotoja ja niiden yhdistelmiä kokonaisuutena.


title: Jussi Mäkilä

text: Jussi Mäkilä (s. 10. syyskuuta 1974) on suomalainen pyöräsuunnistaja ja maailmanmestari. Hän edusti Espoon Suuntaa.


title: Jussi Mäkilä

text: Pyöräsuunnistuksen ensimmäisissä maailmanmestaruuskilpailuissa 2002 Mäkilä voitti pitkältä matkalta kultaa ja viestissä pronssia. Vuosina 2004, 2005 ja 2006 hän voitti MM-viestikultaa.


title: Jussi Mäkilä

text: Pyöräsuunnistuksen maailmancupissa hän sijoittui toiseksi 2001 ja 2003.


title: F. F. Brummer

text: Frans Ferdinand (F. F.) Brummer (25. tammikuuta 1847 Jyväskylän pitäjä – 24. lokakuuta 1893 Tampere) oli suomalainen runoilija ja kääntäjä. Hän käytti myös nimimerkkiä "-r-r".


title: Heikki Selin

text: Heikki Selin tai Seliini (1824 Tuulos – 1882 Tuulos) oli suomalainen kiertokoulunopettaja ja kirjailija. Hän käytti myös nimimerkkejä "Henrikk(i) Selin", "H.S." ja "H.S-n".


title: Heikki Selin

text: Selin toimi koulumestarina Tuuloksessa. Hän kirjoitti nimimerkeillä "Heikki Soimanen", "Heikki Selkänen" ja omalla nimellään Kanavaan, Maamiehen Ystävään ja Suomettareen.


title: Varauskirja

text: Varauskirja oli vuosina 1811–1978 Suomessa käytössä ollut muutoksenhakijan hovioikeuteen tai korkeimpaan oikeuteen ennen määräajan päättymistä toimittama asiakirja, jossa hän osoitti syyn siihen, ettei ollut voinut toimittaa muutoksenhakukirjelmäänsä ajoissa. Muutoksenhakijan ylivoimainen este muutoksenhakukirjelmän ja valituksen kohteena olevan alemman oikeusasteen päätöksen toimittamisessa salli hänen anoa määräajan pidentämistä säilyttääkseen puhevaltansa. Ylemmän oikeusasteen harkinnasta riippui säilyttikö valittaja puhevaltansa.


title: Varauskirja

text: Ilmoitetun esteen todistamiseen tarvittiin oikeusjuttua käsitelleen tuomarin, julkisen notaarin, papin, kruununpalvelijan tai paikkakunnalla asuvan hyvämaineisen henkilön antama asiakirja, jota kutsuttiin "varaustodistukseksi". Jos muutoksenhaku viivästyi siksi, ettei alemman oikeusasteen pöytäkirja valmistunut ajoissa, varauskirjan liitteeksi tarvittiin asianomaisen tuomarin antama todistus.


title: Varauskirja

text: Varauskirjasta säädettiin 4. kesäkuuta 1817 annetulla keisarillisella kirjeellä, joka koski muutoksenhakua hovioikeudesta. Varauskirjan toimittamisesta keisarille (myöhemmin korkeimmalle oikeudelle) säädettiin 15. helmikuuta 1811 annetulla julistuksella. Keisarillinen kirje varauskirjoista kumottiin lailla oikeudenkäymiskaaren muuttamisesta, 661/1978, joka tuli voimaan vuoden 1979 alussa.


title: Täysivaraisuus

text: Täysivaraisuus tarkoittaa, että henkilön varat riittävät kattamaan hänen tekemänsä sitoumukset. Ne voivat olla sitoumuksia yleensä, joitakin tiettyjä sitoumuksia tai tietyssä oikeudellisessa suhteessa syntyneitä varallisuusvaateita.


title: Täysivaraisuus

text: "Täysivaraisuustodistuksen" oli aiemmin velvollinen antamaan maalla kunnanhallituksen puheenjohtaja, sosiaalilautakunta tai nimismies ja kaupungissa julkinen notaari. Nykyisin täysivaraisuustodistuksen antaa julkinen notaari 20 euron maksua vastaan.


title: Operaatio Menace

text: Operaatio Menace oli liittoutuneiden epäonnistunut sotilasoperaatio vallata Dakar Ranskan Länsi-Afrikassa (nyk. Senegal), joka oli Vichyn Ranskan valvonnassa. Yrityksen tarkoituksena oli myös asettaa kenraali Charles de Gaulle Dakariin "kuvernööriksi". Operaatio toteutettiin 23.–25. syyskuuta 1940.


title: Operaatio Menace

text: Ranskan ja Saksan kesäkuussa 1940 tekemä aseleposopimus jätti epäselväksi useiden Ranskan siirtomaiden hallinnan. Jotkin alueet kuten Ranskan Kamerun ja Ranskan Päiväntasaajan Afrikka liittyivät Vapaaseen Ranskaan, mutta pääosa Ranskan Pohjois-Afrikka, Ranskan Länsi-Afrikka, Syyria ja Ranskan Indokiina jäivät Vichyn Ranskan valvontaan. Samoin Ranskan laivasto Välimerellä oli toiminut vastapainona Italian laivastolle ja siten vapauttanut Kuninkaallisen laivaston yksiköitä Pohjanmerelle ja Pohjois-Atlantille. Aseleposopimuksen seurauksena Kuninkaallisen laivaston tuli varmistaa, että Ranskan laivasto ei joutuisi Saksan laivaston haltuun, mikä johti hyökkäykseen Ranskan laivaston yksiköitä vastaan(Operaatio Catapult). Vaikka hyökkäys poisti varsinaisen uhan niin joitakin raskaita yksiköitä jäi edelleen Vichyn Ranskan valvontaan ja näiden poistaminen käytöstä tai siirtäminen Vapaan Ranskan laivastolle vaati edelleen toimia.


title: Operaatio Menace

text: Kenraali Charles de Gaulle uskoi Ranskan Länsi-Afrikassa olevien Vichyn Ranskan joukkojen siirtyvän Vapaan Ranskan joukkoihin. Esimerkkinä muille siirtomaille puolen vaihtamisesta se olisi merkittävä, mutta lisäksi alue olisi tarjonnut nopeamman huoltotien Egyptissä oleville joukoille ja mahdollistanut Italian Pohjois-Afrikassa olevien joukkojen uhkaamisen uudesta suunnasta. Lisäksi Ranskan pankin ja Puolan valtion kultavarannot oli talletettu Dakariin ja Dakarin satama oli erittäin suojainen.


title: Operaatio Menace

text: Liittoutuneet päättivät lähettää Dakariin laivasto-osaston (Force M), jossa olivat lentotukialus "HMS Ark Royal", taistelulaivat "HMS Barham" ja "HMS Resolution", viisi risteilijää ja kymmenen hävittäjää. Osastoon kuului lisäksi joukkojenkuljettamista varten aluksia, joilla oli 4 200 brittiläistä ja 2700 Vapaan Ranskan sotilasta.


title: Operaatio Menace

text: Osaston oli ensin määrä yrittää neuvottelemalla alueen kuvernöörin kanssa saada Vichyn joukot antautumaan, ja elleivät onnistuisi niin sitten hyökätä.


title: Operaatio Menace

text: Alueella oli viimeistelemätön taistelulaiva "Richelieu", joka oli lähtenyt Brestistä Etelä-Ranskasta 18. kesäkuuta. Ennen Vichyn hallituksen muodostamista Dakarissa oli Ranskan laivaston rinnalla toiminut pieni Kuninkaallisen laivaston osasto, jonka runkona oli lentotukialus "HMS Hermes". Vichyn hallituksen astuttua virkaan "HMS Hermes" poistui Dakarin satamasta ja jäi valvomaan Vichyn Ranskan laivastoa sataman edustalle. Risteilijä "HMAS Australia" liittyi Dakaria valvovaan osastoon.


title: Operaatio Menace

text: "HMS Hermeksen" torpedokoneet hyökkäsivät Dakarin satamaan ja saivat osuman "Richelieuhon" tehden siitä liikuntakyvyttömän, mutta sen tykit olivat edelleen toimintakuntoiset. Dakarissa oli myös kolme sukellusvenettä sekä keveitä yksiköitä. Toulonin satamasta Ranskasta olivat lähteneet risteilijät "Gloire", "Georges Leygues" ja "Montcalm" sekä kolme hävittäjää Dakariin. "Gloireen" tuli kuitenkin tekninen vika, joka pudotti nopeutta ja "HMAS Australia" pakotti aluksen Casablancaan. Loppuosasto pääsi Dakariin.


title: Operaatio Menace

text: Kuninkaallisen laivaston lentokoneet pudottivat 23. syyskuuta lentolehtisiä Dakariin. Vapaan Ranskan väreissä ollut lentokone nousi tukialukselta ja laskeutui Dakariin. Heti laskun jälkeen lentäjä vangittiin. De Gaullen neuvottelijat pyrkivät veneellä satamaan, mutta heitä vastaan avattiin tuli.


title: Operaatio Menace

text: Vichyn laivaston alukset pyrkivät ulos satamasta, mutta HMAS "Australian" tykkituli pakotti alukset takaisin. Vichyn laivaston alusten palatessa satamaan rannikkolinnakkeet avasivat tulen HMAS "Australiaa" kohti, jolloin liittoutuneiden laivasto-osaston ja rannikkolinnakkeiden välille syntyi tulitaistelu.


title: Operaatio Menace

text: Iltapäivällä Vapaan Ranskan joukot suorittivat maihinnousun Dakarin koillispuolelle Rufisquen rannalle, mutta yritys epäonnistui joukkojen joutuessa kovaan tulitukseen.


title: Operaatio Menace

text: Seuraavat kaksi päivää liittoutuneiden laivasto ja rannikkolinnakkeet kävivät tulitaistelua. Taisteluiden aikana Vichyn laivaston sukellusveneet "Persée" ja "Ajax" upotettiin ja hävittäjää vaurioitettiin. Liittoutuneiden laivasto kärsi myös vaurioita sukellusvene "Bévéziers" torpedoi "HMS Resolutionin" ja "HMS Barhamiin" osui "Richelieun" ampuma 380 millimetrin kranaatti. "HMS Resolution" jouduttiin hinaamaan Kapkaupunkiin. Samoin kaksi risteilijää vaurioitui.


title: Operaatio Menace

text: Usko kenraali Charles de Gaullen kykyyn ranskalaisten edustajana horjui liittoutuneiden päättävissä elimissä. Luottamus ei täysin palautunut, vaikka Gabonissa saavutettiin vastaavassa tilanteessa voitto.


title: Operaatio Menace

text: Alueella olleen laivaston komentajana oli kontra-amiraali Landriau.


title: Kustaa Adolf Saxbäck

text: Gustaf (Kustaa) Adolf Saxbäck (18. syyskuuta 1805 Kuhmalahti – 12. heinäkuuta 1877 Leppävirta) oli suomalainen pappi ja runoilija.


title: Kustaa Adolf Saxbäck

text: Saxbäckin vanhemmat olivat Sahalahden pitäjänräätäli Erik Johan Saxbäck ja Maria Elisabet Pihl. Hän kävi Hämeenlinnan triviaalikoulua ja pääsi ylioppilaaksi Turussa 1825. Saxbäck vihittiin papiksi 1828. Hän oli Paimion kirkkoherran apulaisena 1828-1831, Marttilan pitäjänapulaisena 1831–1832 ja Hattulan kappalaisena 1832–1840. Saxbäck toimi sitten kirkkoherrana Hailuodossa 1840–1857, Hyrynsalmella 1857–1868 ja viimeksi Leppävirralla 1868–1877. Saxbäck oli myös valtiopäivämiehenä säätyvaltiopäivillä 1863–1864.


title: Albanian työn puolue

text: Albanian työn puolue ( eli "PPSh") oli Albanian ainoa laillinen poliittinen puolue kommunistivallan aikana vuosina 1946–1991. Se perustettiin 8. marraskuuta 1941 nimellä Albanian kommunistinen puolue ("Partia Komuniste e Shqipërisë"). Puolueen nimi muutettiin vuonna 1948.


title: Albanian työn puolue

text: Albanian työn puolueen ideologia oli revisionismin vastainen marxismi-leninismi. Albanian ja Neuvostoliiton välirikon jälkeen PPSh oli poliittisesti lähellä Kiinan kommunistista puoluetta (ks. maolaisuus). Puolueen rakenne perustui demokraattisen sentralismin järjestöperiaatteeseen. Pääsihteerinä toimi puolueen perustamisesta lähtien Enver Hoxha. Albanian vuonna 1976 hyväksytty perustuslaki määritteli puolueen "valtion ja yhteiskunnan johtavaksi poliittiseksi voimaksi".


title: Albanian työn puolue

text: PPSh:n sääntöjen mukaan sen ylin päättävä elin oli puoluekokous, joka kokoontui joka viides vuosi muutaman päivän ajaksi. Puoluekokouksen edustajat valittiin paikallis- ja aluetasolla pidetyissä kokouksissa. Puoluekokous käsitteli ja hyväksyi keskuskomitean toimittamat raportit, keskusteli puolueen politiikasta ja valitsi keskuskomitean jäsenet. Keskuskomitea oli puoluehierarkian toiseksi tärkein taso. Se koostui etupäässä hallituksen tärkeimmistä virkamiehistä sekä sivistyneistön merkittävistä jäsenistä. Keskuskomitea johti puolueen toimintaa puoluekokouksien välillä ja kokoontui noin kolme kertaa vuodessa.


title: Albanian työn puolue

text: Neuvostoliiton tavoin keskuskomitea valitsi puolueen politbyroon ja sihteeristön. Viikoittain kokoontunut politbyroo, joka koostui lähinnä hallituksen tärkeimmistä ministereistä ja keskuskomitean sihteereistä, oli puolueen tärkein hallinnollinen ja päättävä elin. Yleensä keskuskomitea hyväksyi politbyroon raportit ja sen tekemät päätökset. Sihteeristö vastasi politbyroon päätösten toteuttamisesta sekä puolueen ja hallituksen työntekijöiden valitsemisesta.


title: Albanian työn puolue

text: Vuonna 1991 Albanian työn puolueesta tuli sosiaalidemokraattinen Albanian sosialistinen puolue, joka on nykyään maan tärkein oppositiopuolue. Pieni vähemmistöryhmä perusti Hysni Milloshin johdolla uuden Albanian kommunistisen puolueen.


title: Hope Solo

text: Hope Amelia Solo (s. 30. heinäkuuta 1981 Richland, Washington) on yhdysvaltalainen jalkapallomaalivahti. Hän edustaa Women’s Professional Soccer -sarjassa Saint Louis Athleticaa.


title: Hope Solo

text: Solo syntyi Richlandissa, Washingtonissa. Hänen vanhempansa erosivat Solon ollessa 6-vuotias. Jäätyään asumaan äitinsä luokse yhdessä veljensä kanssa hän opiskeli Richlandin high schoolissa ja myöhemmin Washingtonin yliopistossa. Vanhempiensa erosta huolimatta hän piti isästään, joka oli entinen sotaveteraani. Jeffrey Solo asui jonkun aikaa kodittomana Seattlen kaduilla ennen kuin menehtyi sydänkohtaukseen 15. kesäkuuta 2007.


title: Hope Solo

text: Solo aloitti jalkapalloilemisen 15-vuotiaana ja pelasi aluksi hyökkääjänä lähes koko high schoolissa vietetyn ajan. Hän teki tuona aikana 109 maalia johdattaen Richland High School Bombersin kolmeen peräkkäiseen mestaruuteen vuosien 1996–1998 aikana sekä osavaltion mestaruuteen. Siirtyessään opiskelemaan Washingtonin yliopistoon Solo vaihtoi myös pelipaikkaa hyökkääjästä maalivahdiksi. Hän nousi joukkueensa kaikkien aikojen tilastoissa kärkeen nollapeleissä, torjunnoissa ja päästettyjen maalien keskiarvossa. Solo valittiin myös neljä kertaa tähdistökentälliseen. Siitä huolimatta Solo halusi pelata mieluummin hyökkääjänä kuin maalivahtina.


title: Hope Solo

text: Vuonna 2003 Philadelphia Charge varasi Solon joukkueeseensa, jossa hänen kautensa ei mennyt odotetulla tavalla, koska hän kärsi loukkaantumisista pitkin kautta. Hän pelasi WUSA:n sarjassa vain kahdeksan ottelua. Sarjan lopetettua toimintansa kauden päätteeksi Solo siirtyi pelaamaan vuodeksi Ruotsin Damallsvenskaniin Kopparbergs/Göteborg FC:hen. Hän oli joukkueensa ykkösmaalivahti pelattuaan 22 ottelusta 19. Joukkue sijoittui sarjassa neljänneksi. Seuraavaksi Solo matkasi Ranskaan Lyonin riveihin tammikuussa 2005, jolloin hän oli yksi kuudesta joukkueeseen siirtyneistä yhdysvaltalaispelaajista. Kauden päätteeksi joukkue sijoittui sarjassa kolmanneksi. Vuodet 2006–2008 Solo keskittyi pelaamaan maajoukkueessa ennen kuin palasi takaisin seurajoukkuetasolle St. Louis Athletican riveihin kaudella 2009.


title: Hope Solo

text: Maajoukkueeseen Solo päätyi vuonna 2000 pelatessaan vielä collegessa, Washingtonin yliopistossa. Hänet nimettiin olympiajoukkueeseen vuonna 2004, ja vuotta myöhemmin hän pelasi Yhdysvaltain maajoukkueen ykkösmaalivahtina. Solo muun muassa piti maalinsa puhtaana 1054 minuutin ajan, joka lopulta katkesi 4-1 voittoon Ranskaa vastaan Algarve Cupissa. Solo pelasi ensimmäiset MM-kisansa vuoden 2007 Kiinan MM-kisoissa. Kisojen aikana hän pelasi aina puolivälieriin asti, kunnes Yhdysvaltojen valmentaja Greg Ryan päätti peluutta semifinaalissa Brasiliaa vastaan kokenutta Briana Scurrya. Scurrylla oli menestyksekäs historia Brasilia vastaan pelatuissa otteluissa, mutta hän ei ollut tuolloin pelannut yhtään kokonaista ottelua kolmeen kuukauteen. Yhdysvallat hävisi ottelun 4-0, ja Solo kritisoi ottelun jälkeen valmentajansa päätöstä. Valmentaja Greg Ryan ilmoitti 29. syyskuuta 2007, ettei Solo enää kuuluisi maajoukkueeseen eikä täten pelaisi pronssiottelussa Norjaa vastaan. Yhdysvallat voitti pronssiottelun 1-4. Solo kuitenkin nimettiin Yhdysvaltain maajoukkueeseen maailman cupin kiertueelle, mutta hän ei pelannut ainuttakaan ottelua. Valmentajana toiminut Ryan peluutti Briana Scurrya ensimmäisessä ja kolmannessa ottelussa ja toisessa Nicole Barnhartia.


title: Hope Solo

text: Vuonna 2008 tammikuussa Yhdysvaltain naisten maajoukkue rakennettiin uudelleen tulevia olympialaisia varten. Samalla valmentaja Greg Ryan jätti tehtävänsä edellisen kauden päätteeksi, kun hänen sopimustaan ei jatkettu. Tämä tarkoitti myös uutta mahdollisuutta Solon maajoukkueuralla, kun hänet nimettiin olympiajoukkueeseen 23. kesäkuuta 2008. Hän myös voitti maansa kanssa olympiakultaa, kun Yhdysvallat voitti loppuottelussa Brasilian jatkoajalla maalein 1-0.


title: Hope Solo

text: Vuoden 2011 MM-kilpailuissa Solo saavutti MM-hopeaa maajoukkueen ykkösmaalivahtina ja hänet valittiin kisojen parhaaksi maalivahdiksi sekä kolmanneksi parhaaksi pelaajaksi. Lontoossa 2012 hän voitti toistamiseen olympiakultaa ja Kanadassa 2015 ensimmäisen maailmanmestaruutensa.


title: Kainulainen

text: Kainulainen on suomenkielinen sukunimi. Tunnettuja suomalaisia nimenkantajia ovat:


title: Freida Pinto

text: Freida Selena Pinto (s. 18. lokakuuta 1984 Mumbai, Intia) on intialainen näyttelijä. Hän nousi kansainväliseen maineeseen Latikan roolista Oscar-palkitussa elokuvassa "Slummien miljonääri" vuodelta 2008.


title: Freida Pinto

text: Pinto syntyi Mangaloren katolilaiseen perheeseen Bombayssa. Hän opiskeli Carmel of St. Joseph Schoolissa ja St. Xavier’s Collegessa Mumbaissa.


title: Freida Pinto

text: Pinto aloitti uransa mallina. Hänen ensimmäinen elokuvansa oli "Slummien miljonääri", joka ilmestyi marraskuussa 2008. Hänen seuraava elokuvansa oli Woody Allenin ohjaama "You Will Meet a Tall Dark Stranger", jonka jälkeen hän näytteli nimiroolia elokuvassa "Miral". Hän näytteli menestyselokuvassa "Apinoiden planeetan synty" vuonna 2011.


title: Freida Pinto

text: Freida Pintosta tuli kosmetiikkayritys L’Oréalin mainoskasvo toukokuussa 2009. Hän on myös ollut "People"-lehden kauneimpien ihmisten listalla.


title: Freida Pinto

text: Freida Pinto seurusteli "Slummien miljonääri" elokuvan kanssanäyttelijänsä englantilaisen Dev Patelin kanssa. Parin tiet erkanivat vuoden 2014 lopussa.


title: Alec Rowley

text: Alec Rowley (13. maaliskuuta 1892 – 11. tammikuuta 1958) oli brittiläinen säveltäjä. Hän sävelsi runsaasti piano- ja urkumusiikkia. Hänen muuhun tuotantoonsa kuuluu muun muassa lauluja ja kaksi pianokonserttoa. Teokset ovat usein lyhyitä ja ytimekkäitä.


title: Alec Rowley

text: Rowley työskenteli Lontoon Royal Academy of Musicissa ja Cambridgen Trinity Collegessa. Hän julkaisi myös musiikkikirjallisuutta.


title: Marianne Andersen

text: Marianne Andersen (s. 26. maaliskuuta 1980) on norjalainen suunnistaja ja maailmanmestari. Hän edustaa norjalaista Nydalens SK:ta.


title: Marianne Andersen

text: Suunnistuksen MM-kilpailuissa Andersen on voittanut yhden MM-kullan, kahdeksan MM-hopeaa ja neljä MM-pronssia. Suunnistuksen maailmancupissa hän tuli toiseksi vuonna 2006. Hän on kerran voittanut maailmancupin osakilpailun Auvergnessa Ranskassa keskimatkalla vuonna 2006. Andersen on myös voittanut kolme EM-hopeaa.


title: Marianne Andersen

text: Andersen voitti Tiomilan Nydalens SK:n joukkueessa 2006. Venlojen viestissä hän on ollut toinen vuonna 2008.


title: Ivan Rybkin

text:
Ivan Petrovitš Rybkin (s. 5. tammikuuta 1946) on venäläinen poliitikko, duuman puhemies 1994–1996 (Venäjän agraaripuolue) ja kansallisen turvallisuusneuvoston sihteeri 1996–1998.
Venäjän turvallisuusneuvoston sihteerinä hän oli neuvottelemassa rauhaa Tšetšeniaan.


title: Ivan Rybkin

text: Venäjän Federaation vuoden 2004 presidentinvaaleissa Rybkin, entinen turvallisuusneuvoston sihteeri, oli asettunut ehdokkaaksi. Kampanjassaan hän syytti istuvaa presidenttiä mm. "Tšetšenian sodasta, perustuslain rikkomisesta ja ihmisten pelottelusta."


title: Ivan Rybkin

text: Rybkin väitti Putinin "mustan kassan" hoitajaksi Rossija-pankin johtajaa Juri Kovaltšukia.


title: Ivan Rybkin

text: Kesken vaalikampanjansa Rybkin katosi, oltuaan kävelyllä vaimonsa kanssa Moskovan keskustassa Arbatin kävelykadulla 5. helmikuuta 2004. Vain päivää ennen katoamistaan Rybkin oli syyttänyt Putinia osallisuudesta Moskovan kerrostaloräjäytyksiin. Rybkin löydettiin viisi päivää myöhemmin Ukrainan pääkaupungista Kiovasta, missä hän naisten aurinkolasit kasvoillaan mutisi haastattelijoille jotain sekavaa. Rybkinin tunteneet ihmiset eivät olleet uskoa näkemäänsä ja kuulemaansa.


title: Ivan Rybkin

text: Kertomansa mukaan Rybkin sai yhteydenoton ihmisoikeusaktivilta, joka sanoi järjestävänsä hänelle tapaamisen Aslan Mashadovin kanssa Kiovassa Ukrainassa. Rybkinin kertoman mukaan hän matkusti junalla Kiovaan, jossa hänet vietiin asuntoon jossa hänelle tarjoiltiin teetä ja voileipiä. Hän heräsi toisesta asunnosta neljä päivää myöhemmin ja hänelle näytettiin hänestä kuvattu kompromettoiva video.


title: Ivan Rybkin

text:
Rybkinin katoamista pidettiin julkisuustemppuna tai hänen uskottiin joutuneen ryyppyputkeen.
Joiden teorioiden mukaan Rybkin oli huumattu ja siepattu Kiovaan epäselvissä olosuhteissa.


title: Ivan Rybkin

text: Vierailtuaan Lontoossa Rybkin antoi juuri ennen vaaleja ilmoituksen, missä kertoi vetäytyvänsä vaaleista, joita piti "farssina" eikä myöskään halunnut enää "paeta kuin jänis presidentin höyrykoneen edessä".


title: Gennadi Juškov

text: Gennadi Anatoljevitš Juškov (); 14. maaliskuuta 1932 – 20. toukokuuta 2009) oli komilainen kirjailija.


title: Gennadi Juškov

text: Gennadi Juškov syntyi nykyisen Komin tasavallan Syktyvdinin piirin Krasnajan kylässä. Vuonna 1958 hän valmistui Maksim Gorkille nimetystä kirjallisuusinstituutista, työskenteli Komin kirjailijaliitossa ja Voivyv kodźuv -kirjallisuuslehden toimittajana. Vuosina 1978–1992 hän toimi Komin kirjailijaliiton hallituksen puheenjohtajana.


title: Gennadi Juškov

text: Juškov tunnetaan kominkielisenä runoilijana, proosakirjailijana ja dramaturgina. Hänen ensimmäisen runonsa julkaistiin Voivyv kodźuv -lehdessä vuonna 1952. Vuonna 1959 ilmestyi ensimmäinen runokokoelma "Medvoddźa śorni" (”Ensimmäinen puhe”). Myöhempiä runokokoelmia ovat mm. "Söstöm döröm" (”Puhdas paita”, 1965), "Śölöm petas" (”Sydämen versoja”, 1967), "Kyvburjas" (”Runoja”, 1973). Komin draamateatterissa esitettyjä näytelmiä ovat "Śiźimöd predśedaťeĺ" (”Seitsemäs puheenjohtaja”, 1958), "Makar Vaśka – śiktsa zon" (”Maalaispoika Makar Vaska”, 1963), "Kyśkö tai emöś" (”Mistä lie ovat”, 1969). Yleisinhimillisiä arvoja ja komien kansanluonnetta kirjailija käsittelee romaaneissa "Čugra" (1981), "Rödvuž pas" (”Puumerkki”, 1988) ja "Biva" (”Tulusrauta”, 1999).


title: Gennadi Juškov

text: Kirjailija on saanut Komin tasavallan Kuratov-valtionpalkinnon ja Neuvostoliiton kirjailijaliiton palkinnon. Vuonna 1991 hän sai Komin tasavallan kansankirjailijan arvonimen ja vuonna 2000 Venäjän federaation ansioituneen kulttuurityöntekijän nimityksen. Juškov asui Syktyvkarissa.


title: Brenda Milner

text: Brenda Milner, C.C., G.O.Q., FRS, FRSC (s. 15. heinäkuuta 1918 Manchester, Iso-Britannia) on Kanadaan muuttanut brittiläissyntyinen neuropsykologi. Hän toimii edelleen Montrealin neurologisessa instituutissa Dorothy J. Killam -professorina sekä McGill-yliopistossa professorina. Milner on saanut lukuisia palkintoja ja tunnustuksia (muun muassa Kavli Prize in Neuroscience, 2014; Balzan Foundation Award in Cognitive Neuroscience, 2009) sekä yli 25 kansainvälistä kunniatutkintoa.


title: Brenda Milner

text: Milner valmistui Cambridgen yliopiston Newnham Collegesta pääaineenaan kokeellinen psykologia (B.A., 1939; M.A. 1949). Hän suoritti McGill-yliopistossa tohtorintutkinnon (Ph.D., 1952). Fysiologisen psykologian väitöskirjan aihe oli "Intellectual effects of temporal-lobe damage in man". Työn ohjasi Donald Hebb. Myöhemmin Cambridgen yliopistossa Milner suoritti lisäksi kokeellisen psykologian tohtorintutkinnon (D.Sc., 1972).


title: Brenda Milner

text: Milnerin päätutkimuskohteet ovat olleet muisti, otsalohkojen toiminta ja aivopuoliskojen erikoistuminen sekä niiden välinen vuorovaikutus.


title: Brenda Milner

text: Milner on tullut tunnetuksi tekemästään muistitutkimuksesta ja siinä tekemistään johtopäätöksistä. Tutkimuksissaan Milner on arvioinut erityisesti potilaan HM muistisuoriutumista ja päätellyt, että leikkauksessa tuhoutuneiden alueiden täytyi jollain tavalla olla kriittisiä muistisuoriutumisessa, kun kerran HM ei leikkauksen jälkeen (postoperatiivisesti) pystynyt suoriutumaan niistä normaalisti. Leikkauksessa HM:ltä poistettiin molemminpuolisesti mediaalisia ohimolohkorakenteita, muun muassa hippokampus suurelta osin sekä tursopoimu ("parahippocampal gyrus"). Hänelle kehittyi täydellinen antero- (leikkausta seuranneen ajan) ja osittainen retrogradinen (leikkausta edeltäneen ajan) amnesia. Sitä vastoin esimerkiksi hänen yleinen älykkyytensä tai persoonallisuutensa pysyivät muuttumattomina. Hänen älykkyysosamääränsä nousi leikkausta edeltävästä 104:sta sen jälkeiseen 117:aan.


title: Brenda Milner

text: Milnerin tutkimusten perusteella voitiin lisäksi päätellä, että HM saattoi leikkauksen jälkeenkin oppia tiettyjä uusia visuomotorisia taitoja tullessaan paremmaksi niitä vaativissa tehtävissä.


title: Brenda Milner

text: Scovillen ja Milnerin artikkeli (1957) on yksi neurotieteiden historian viitatuimmista.


title: Brenda Milner

text: Milner käytti "Wisconsin Card Sorting Test":iä, eräänlaista kortinlajittelutehtävää, apunaan arvioidakseen vertaillen eri aivovaurioiden vaikutuksia älykkyyteen. Tehtävässä täytyy lajitella eri muotoja, määriä ja värejä sisältäviä kortteja nippuihin noudattaen jotain tuntematonta lajitteluperustetta yrityksen ja erehdyksen kautta.


title: Brenda Milner

text: Aivovaurioista dorsolateraaliset (sivulla selänpuolella sijaitsevat) otsalohkoleesiot vaikuttivat potilaiden suoriutumiseen siten, että he pystyivät vaihtamaan kortinlajitteluperiaatteesta toiseen huonommin kuin verrokit, joilla aivovauriot sijoittuivat jollekin muulle alueelle. Otsalohkovaurioituneilla ilmeni muihin verrattuna lisäksi enemmän perseveraatio- eli juuttumistaipumusta.


title: Brenda Milner

text: Milner on tiettävästi ensimmäinen, joka on käyttänyt kyseistä testiä otsalohkojen toiminnan arvioimiseen.


title: Port of Miami

text: Port of Miami on rap-artisti Rick Rossin ensimmäinen studioalbumi, joka julkaistiin 8. elokuuta 2006. Albumin nimi tulee siitä, että Miami on kuin kokaiinilaivojen portti Yhdysvaltoihin.


title: Port of Miami

text: Kappale "Push It" sisältää samplen "Scarface"-elokuvan "Push It to the Limit" -kappaleesta.


title: Gennadi Fjodorov

text: Gennadi Aleksandrovitš Fjodorov (); 18. elokuuta 1909 – 2. tammikuuta 1991) oli komilainen kirjailija.


title: Gennadi Fjodorov

text: Gennadi Fjodorov syntyi nykyisen Komin tasavallan Troitsko-Petšorskin kylässä. Vuonna 1926 hän valmistui Ust-Kulomin toisen asteen koulusta, työskenteli lastenkodeissa ja Komin kirjakustantamossa. Vuonna 1940 hän suoritti Maksim Gorkille nimetyn kirjallisuusinstituutin kurssin, osallistui toiseen maailmansotaan ja työskenteli sen jälkeen Komin tiedekeskuksen tutkijana. Vuosina 1948–1959 ja 1964–1971 hän toimi Komin kirjailijaliiton johtajana.


title: Gennadi Fjodorov

text: Fjodorovin ensimmäinen teos julkaistiin "Ordym" (”Polku”) -kirjallisuuslehdessä vuonna 1928. Ensimmäinen erillisenä kirjana julkaistu teos oli "Zeĺĺa"-niminen näytelmä vuonna 1931. Pienoisromaaneissa "Śiktsa asyv" (”Maaseudun aamu”, 1932), "Kolhoznitsajas" (”Kolhoosilaisnaiset”, 1936) ja "Traktoristka Vasilisa" (”Traktorinkuljettaja Vasilisa”, 1938) kirjailija kuvaa kollektivisoinnin aikaa Komin maaseudulla. Fjodorovin pääteokset ovat kansalaissodan sankarittaresta Domna Kalikovasta kertova romaani "Kya petigön" (”Aamun sarastaessa”, 1962) sekä runoilija Ivan Kuratovin elämästä kertovat romaanit "Vostym" (”Elosalama”, 1982), "Čužan muśań ylyn" (”Kaukana kotimaasta”, 1989) ja "Ezyś śura kör" (”Hopeasarvinen peura”, 1991).


title: Gennadi Fjodorov

text: Kirjailija on saanut Komin tasavallan Kuratov-valtionpalkinnon ja Venäjän federaation ansioituneen kulttuurityöntekijän arvonimen. Vuonna 1984 hänet nimettiin Komin tasavallan kansankirjailijaksi. Fjodorov on haudattu Syktyvkariin.


title: Zafar Gulijev

text: Zafar Gulijev (s. 17. kesäkuuta 1972 Ljuvaras, Lenkoranin piiri, Azerbaidžanin SNT, Neuvostoliitto) on venäläinen kreikkalais-roomalaisen tyylin painija, olympiamitalisti ja kolminkertainen Euroopan mestari.


title: Zafar Gulijev

text: 157 senttimetrin mittainen Gulijev on kansallisuudeltaan azeri. Hän kilpaili nyt jo käytössä poistuneessa 48 kilogramman painoluokassa. Gulijev aloitti painiuransa Azerbaidžanin pääkaupungissa Bakussa ja voitti vuonna 1991 Neuvostoliiton mestaruuden, mutta muutti samana vuonna Uljanovskiin Venäjälle Anatoli Vinnikin valmennukseen. Gulijev lopetti uransa Atlantan olympialaisiin 1996, missä hän saavutti pronssimitalin, ja saattoi liikunnanopettajan koulutuksensa loppuun.


title: Vincebus Eruptum

text: Vincebus Eruptum on Blue Cheer -yhtyeen debyyttialbumi vuodelta 1968. Levyllä vallitsee julkaisuaikaansa nähden raskas ja psykedeelinen blues rock-soundi. Vincebus Eruptumia pidetään yhtenä varhaisimmista heavy metal -albumeista. Levyn tunnetuin kappale on coverversio Eddie Cochranin kappaleesta "Summertime Blues". Vincebus Eruptum on toiminut vuosien saatossa innoittajana monille stoner rock ja doom metal -yhtyeille.


title: Trilla

text: Trilla on rap -artisti Rick Rossin toinen studioalbumi. Albumi julkaistiin Yhdysvalloissa 11. maaliskuuta 2008.


title: Trilla

text: Albumi debytoi Yhdysvalloissa Billboard 200 -listan ensimmäisellä sijalla.


title: Viipurin Palloseura

text: Viipurin Palloseura (lyh. ViPS), oli vuonna 1928 perustettu viipurilainen jääpalloseura. Jääpallossa se voitti SM-kultaa vuosina 1931 ja 1936. SM-hopeaa se saavutti vuonna 1934 ja pronssia vuosina 1932 ja 1933. Jalkapallossa ViPS pelasi pääsarjassa kahden kauden ajan vuosina 1930 ja 1931. Toiseksi korkeimmalla sarjatasolla se pelasi vielä seitsemän kauden ajan 30-luvulla. Jääkiekon SM-kilpailuihin ViPS osallistui yhden kerran ja selviytyi 1929 välieriin.


title: Viipurin Palloseura

text: Viipurin Palloseura perustettiin Viipurissa 11. lokakuuta vuonna 1928. Uuden seuran ohjelmaan otettiin jääpallo ja jalkapallo. Viipurissa oli runsaasti jääpallon harrastajia, eivätkä kaikki päässeet pelaamaan mahtiseura Susissa. ViPS sai riveihinsä monia pelaajia paikalliskilpailijoistaan Viipurin IFK:sta ja Reippaasta. Monet Reippaan pelaajat olivat olleet edellisenä talvena voittamassa ensimmäistä jääkiekon Suomen mestaruutta.


title: Viipurin Palloseura

text: ViPS osallistui perustamisensa jälkeisenä kautena jääpallon SM-kilpailuun 1929. Ensimmäisellä kaudellaan se voitti Savonlinnan Riennon ja Lappeenrannan Urheilu-Miehet. Riennon ja LUM:n jälkeen vastaan tuli paikalliskilpailija Sudet. Ensimmäisessä ottelussa ViPS:n nuori joukkue venyi 3-3 tasapeliin, mutta uusintaottelussa kokeneempi Sudet eteni jatkoon 3-1 voitolla.


title: Viipurin Palloseura

text: Seuraavalla kaudella 1930 ViPS selviytyi SM-cupissa jo neljän parhaan joukkoon. Se voitti Reippaan ja Helsingin Jalkapalloklubin, ja seuraavana vastassa oli taas Sudet. Sudet eteni lopulta finaaliin niukalla 2-1 voitolla.


title: Viipurin Palloseura

text: Seuraavana kautena 1931 pelattiin ensimmäistä kertaa sarjamuotoinen jääpallon SM-kilpailu. Sarjaan osallistui kuusi joukkuetta, kaksi Viipurista ja neljä Helsingistä. ViPS voitti sarjan puhtaalla pelillä, ratkaisevassa ottelussa ViPS onnistui vihdoin päihittämään Sudet maalein 2-1. ViPS jäi näin historiaan ensimmäisen SM-sarjan mestarina.


title: Viipurin Palloseura

text: ViPS oli Suomen jääpallon huipulla myös seuraavina kausina. Kahtena seuraavana kautena ViPS sijoittui kolmanneksi, mestaruus jäi Viipuriin paikallisvastustaja Susille. Seuraavana vuonna 1934 mestaruus oli taas lähellä; ViPS sijoittui sarjan kärjessä tasapisteisiin Helsingin IFK:n kanssa ja joukkueet pelasivat uusintaottelun mestaruudesta Helsingissä. ViPS johti ottelua 2-1, mutta HIFK voitti ottelun lopulta 3-2, ja ViPS jäi näin hopealle. Seuraava kausi 1935 sujui ViPS:ltä vaisummin ja seura jäi SM-sarjassa viidenneksi.


title: Viipurin Palloseura

text: Seuraavaksi kaudeksi 1936 SM-sarjaa laajennettiin kahdeksan joukkueen sarjaksi. ViPS voitti heti sarjan alussa viisi ensimmäistä otteluaan. Kuudennessa ottelussaan HIFK onnistui voittamaan ViPS:n, ja mestaruuden ratkaisu venyi viimeiselle kierrokselle. Ennen ratkaisevaa kierrosta ViPS oli kymmenessä pisteessä ja Sudet ja HIFK pisteen ViPS:aa jäljessä. ViPS voitti viimeisen kierroksen ottelussa Viipurissa Helsingin Palloseuran 5-0, ja näin ViPS voitti toisen mestaruutensa.


title: Viipurin Palloseura

text: Seuraavina kausina 1937-1939 ViPS ei enää yltänyt mitalikantaan. Se sijoittui joka vuosi SM-sarjassa itälohkon kolmanneksi, eikä näin yltänyt mitalipeleihin.


title: Viipurin Palloseura

text: Vuonna 1940 talvisota keskeytti jääpallotoiminnan. Viipurilaisseuroille talvisodan rauhanehdot olivat kohtuuttomat, ne joutuivat jättämään kotikaupunkinsa. Talvisodan jälkeen Viipurin Sudet ja Viipurin Palloseura pitivät yhteisen kokouksen, jossa päätettiin että ViPS:n pelaajat siirtyivät Susien riveihin. Sudet muutti sodan jälkeen Helsinkiin, missä se pelasi seuraavan kauden 1941 SM-sarjan. Vuonna 1942 perustettiin Helsingissä uusi urheiluseura, Hukat, jonka pääosan muodostivat ViPS:n palloilijat. Hukat osallistui asemasotavaiheen aikana pelattuun cup-muotoiseen SM-sarjaan 1943, ja pelasi tämän jälkeen SM-sarjassa vuoteen 1950 asti.


title: Viipurin Palloseura

text:
Sota aiheutti muitakin suuria menetyksiä. Yksi nimekkäimmistä ViPS:n pelaajista, maaotteluissakin Suomea edustanut Eino Kanerva, haavoittui kuolettavasti jatkosodassa Poventsassa vuonna 1942. Muita ViPS:n riveissä pelanneita sankarivainajia olivat Pentti Pukero ja Jaakko Hyytiäinen.
ViPS jääpallon SM-sarjassaJalkapallossa ViPS pelasi pääsarjassa kahden kauden ajan vuosina 1930 ja 1931. Vuoden 1931 putoamisen jälkeen se pelasi vuotta 1933 lukuun ottamatta talvisotaan asti toiseksi korkeimmalla sarjatasolla. Vuonna 1933 Viipurin piiristä B-sarjaan selviytyi Reipas.


title: Viipurin Palloseura

text: Jääkiekossa joukkue osallistui SM-kilpailuun yhden kerran, vuonna 1929. ViPS selviytyi välieriin voitettuaan Reippaan. Välieräottelunsa ViPS hävisi Helsingin Palloseuralle.


title: Voivyv kodźuv

text: Voivyv kodźuv (, ”Pohjantähti”) on Syktyvkarissa Komin tasavallassa ilmestyvä kominkielinen kirjallisuus- ja kulttuurilehti.


title: Voivyv kodźuv

text: Lehti on perustettu vuonna 1926 nimellä "Ordym" (”Polku”). Vuonna 1931 se sai nimen "Udarńik" (”Iskuri”). Toisen maailmansodan aiheuttaman keskeytyksen jälkeen se alkoi ilmestyä uudelleen nykyisellä nimellä vuonna 1946.


title: Voivyv kodźuv

text: Kerran kuukaudessa ilmestyvän lehden julkaisijoina toimivat Komin tasavallan lehdistö- ja joukkotiedotusvälinevirasto sekä tasavallan kirjailijaliitto. Lehti julkaisee kominkielisiä runoja, proosaa ja näytelmiä, kirjallisuutta ja kulttuuria käsitteleviä artikkeleita sekä suomalais-ugrilaisten kirjailijoiden teosten käännöksiä. Vuonna 1971 lehden painos oli 5 000 kappaletta, nykyään alle tuhat. Päätoimittaja on Mihail Jelkin.


title: Arethusa-luokka (1934)

text: Arethusa-luokka oli Britannian Kuninkaallisen laivaston risteilijäluokka, jonka neljä alusta rakennettiin 1934–1937. Luokan alukset palvelivat toisessa maailmansodassa. Luokkaan oli alun perin suunniteltu kuuluvan kuusi alusta, mutta kahden viimeisen "HMS Polyphemuksen" ja "HMS Minotaurin" tilaukset siirrettiin seuraavaan Town-luokkaan ja tilattiin 1934 nimillä "HMS Southampton" ja "HMS Newcastle".


title: Arethusa-luokka (1934)

text: Luokan alukset muistuttivat Australian laivastolle toimitettuja Perth-luokan risteilijöitä, mutta niihin ei asennettu X-tornia ja siten aluksista pyrittiin rakentamaan pienimpiä mahdollisia risteilijöitä, jotka kykenisivät toimimaan itsenäisesti.


title: Arethusa-luokka (1934)

text: Keskustelu uusien risteilijöiden suunnittelusta aloitettiin 1929. Suunnitelmissa esitettiin risteilijöitä, joiden uppouma vaihteli 3000-7000 tonniin ja aseistus 6-5,5 tuuman tykkeihin, joko yksittäin, kaksittain tai kolmittain asennettuina. Vuoden vaihteessa 1931 suunnitelma ei ollut vielä valmis ja maaliskuussa sitä muutettiin vielä runsaasti, jolloin se samalla viimeisteltiin ja hyväksytettiin.


title: Arethusa-luokka (1934)

text: Työväenpuolueesta koottu hallitus ei kuitenkaan ollut halukas hyväksymään uutta laivasto-ohjelmaa ja toisaalta Lontoon laivastosopimus aiheutti omat rajoituksensa aluskannan uudistamiselle. Lopulta suunniteltujen uusien alusten hankintaa päätettiin siirtää myöhäisemmäksi. Siirron seurauksena suunnitelma avattiin uudelleen ja sen muokkausta jatkettiin. Tämä uudistettu suunnitelma hyväksyttiin helmikuussa 1932, jolloin se esitti 5450 tonnin alusta, joka oli aseistettu kolmella kaksiputkisella 6 tuuman tykillä. Aluksen voimanlähteenä oli nelivaiheinen turbiinimoottori.


title: Arethusa-luokka (1934)

text: Uppouman kasvun vuoksi ainoastaan yhdeksän Leander-luokan alusta voitaisiin rakentaa, mutta uuden suunnitelman mukaisia aluksia viisi suunnitellun kolmen sijasta. Lopulta aluksia tilattiin neljä, koska tuli tarve tilata vankempia aluksia vastapainoksi uusille Japanin laivaston aluksille.


title: Arethusa-luokka (1934)

text:
Suunnitelman lopullisesti valmistuttua luokan alusten uppouma vaihteli 5031-5458 tonniin. Alusten suoja oli rajattu seuraavasti:
Näin suojattuna panssarointiin käytettiin ainoastaan 11,8 prosenttia uppoumasta.


title: Arethusa-luokka (1934)

text: Voimanlähde oli sijoitettu vastaavasti kuin Perth-luokan aluksilla, mutta vaurioiden kestoa oli kuitenkin lisätty. Kattiloiden määrä oli supistettu neljään, jotka oli erotettu toisistaan turbiinihuoneella. Kattilahuoneiden suuren etäisyyden vuoksi tarvittiin kaksi erillistä savuhormia.


title: Arethusa-luokka (1934)

text: Alusten pääaseistuksena oli kaksi Kuninkaallisen laivaston keveiden risteilijöiden standardin mukaisesti 6 tuuman BL Mk XXIII tykein varustetut kaksoistykkitornit Mk XXI. Apuaseina oli normaalit 4 tuuman QF 4 tuuman Mk V tykit, mutta aikaisemmista luokista poiketen tykit oli sijoitettu taaemmalle yläkannelle taaemman savuhormin taakse. Kaksi puolentuuman nelipiippuista konekivääriä ja kaksi neliputkista 21 tuuman torpedoputkea täydensivät luokan aseistuksen. Aluksille rakennettiin ainoastaan yksi tulenjohtopaikka ja HACS asennettiin sen taakse.


title: Arethusa-luokka (1934)

text: Alusten suunnittelun heikkoutena oli muun muassa 4 tuuman ilmatorjuntatykkien ja niiden ammusvarastojen välinen suuri etäisyys.


title: Arethusa-luokka (1934)

text: Suunnitelmassa oli myös mahdollisuus asentaa katapultti keskilaivaan ja kuljettaa sillä Hawker Osprey kellukekonetta. Samoin esitettiin toivomus, että aluksille voitaisiin sijoittaa myös toinen vastaava lentokone taaemmalle kannelle rakennettavaan suojaan. Toisen koneen sijoittaminen osoittautui kuitenkin "HMS Arethusan" koeajoissa mahdottomaksi, koska neljän tuuman tykkien miehistöille ei olisi jäänyt tilaa toimia. 2. Risteilijäviirikön aluksille sijoitettiin 713 (katapultti)lentueen Hawker Osprey kellukekoneet, jotka korvattiin marraskuussa 1937 Fairey Seafoxeilla.


title: Rise to Power

text: Rise to Power on rap-artisti Rick Rossin ensimmäinen kokoelma-albumi vuodelta 2007. Albumi ei sisällä yhtään kappaletta Rick Rossin aiemmalta "Port of Miami" -albumilta, vaan albumin kaikki kappaleet ovat peräisin niiltä ajoilta, kun Ross levytti "Suave Hosille".


title: Rise to Power

text: Albumi debytoi Yhdysvalloissa Billboard 200 -listan sijalla 62.


title: JC Jeans Company

text: JC Scandinavian Denim House (vuoteen 2012 asti "Jeans & Clothes") on ruotsalainen vaateketju, jonka mallistossa on laaja valikoima johtavia farkkumerkkejä sekä oman malliston yläosia. Ketju on tunnettu asiakaspalvelustaan sekä ilmaisesta lyhennyspalvelusta farkkujen ostajille. Oman Crocker-farkkumerkkinsä lisäksi JC on myynyt myös muun muassa Dieselin, Levi’sin, Leen, Tiger of Swedenin ja Wranglerin farkkuja.


title: JC Jeans Company

text: Ensimmäinen JC-myymälä avattiin Ruotsin Helsingborgissa vuonna 1963 nimellä Junior Center. JC-myymälöitä oli Suomessa ja Ruotsissa vuonna 2012 yhteensä noin 120. Vuonna 2012 JC sulki 23 myymälää.


title: JC Jeans Company

text: JC:n omisti vuodesta 2006 ruotsalainen RNB Retail and Brands, joka myi sen vuonna 2013 kiinalaiselle Denim Island Groupille. Suurin osa myymälöistä on Denim Island -konsernin omistuksessa, mutta osa myymälöistä Ruotsissa on myös franchisingilla toimivia.


title: JC Jeans Company

text: Guangzhoussa kotipaikkaansa pitävän Denim Islandin liikevaihto vuoden 2013 paikkeilla oli noin 380 miljoonaa Yhdysvaltain dollaria ja henkilöstömäärä 10 000. Yhtiön muita vaatemerkkejä ovat muun muassa Better in Blue, Vigoss, Le Rock, Nit de Cru ja Cult of Individuality.


title: JC Jeans Company

text: Suomessa JC-ketju toimii yritysnimellä JC Jeans & Clothes Oy.


title: Ayaz Mütəllibov

text: Ayaz Niyazi oğlu Mütəllibov (, s. 1938) oli viimeinen Azerbaidžanin sosialistisen neuvostotasavallan johtaja ja Azerbaidžanin ensimmäinen presidentti lokakuusta 1991 toukokuuhun 1992. Hän oli NKP:n keskuskomitean politbyroon jäsen kesäkuusta 1990 elokuuhun 1992.


title: Ayaz Mütəllibov

text: Mütəllibov valmistui 1962 Azerbaidžanin öljy- ja kaasuinstituutista.


title: Ayaz Mütəllibov

text: Mütəllibov oli vuodesta 1982 Azerbaidžanin SNT:n Gosplanin johtaja, pääministeri 1989–1990 ja vuodesta 1990 Azerbaidžanin SNT:n kommunistisen puolueen keskuskomitean ensimmäinen sihteeri. Toukokuussa 1990 parlamentti valitsi hänet neuvostotasavallan presidentiksi.


title: Ayaz Mütəllibov

text: 19. elokuuta 1991 vieraillessaan Iranissa Mütəllibov antoi lausunnon, jossa hän näytti hyväksyvän valtion hätätilakomitean toimet presidentti Gorbatšovia vastaan. Vallankaappauksen epäonnistuttua hän kuitenkin hajotti neuvostotasavaltansa puolueen.


title: Ayaz Mütəllibov

text: Hänet valittiin kansanvaalilla presidentiksi 8. syyskuuta 1991. Joulukuussa 1991 hän oli allekirjoittamassa IVY:n perussopimusta.


title: Ayaz Mütəllibov

text: Maaliskuussa 1992 Azerbaidžanin armeijan kärsittyä tappioita Vuoristo-Karabahissa ja Kansanrintaman painostuksen alaisena Mütəllibov ilmoitti eroavansa, mutta toukokuussa hän vaati Korkeimmalta neuvostolta asemansa palauttamista ja vaalien peruuttamista. Tämän jälkeen Azerbaidžanin Kansanrintama toi pääkaupunkiin aseistettuja joukkoja ja otti sen haltuunsa, jolloin Korkein neuvosto peruutti päätöksen.


title: Ayaz Mütəllibov

text: Mütəllibov on sittemmin asunut Moskovassa. Vuonna 1999 hän otti osaa Moskovan ensimmäisen azerimoskeijan avajaisiin.


title: Ayaz Mütəllibov

text: Mütəllibovin kannattajat Azerbaidžanissa ovat perustaneet mm. "Kansan yhtenäisyys" -puolueen ja Sosiaalidemokraattisen puolueen, jotka eivät ei ole juuri saaneet kannatusta.


title: Ayaz Mütəllibov

text: Azerbaidžanin turvallisuuselimet ovat epäilleet hänen juonivan vallankaappausaikeita. Vuonna 2002 Azerbaidžanin turvallisuusministeriö ilmoitti hänen joutuvan oikeuteen syytettynä vallankaappauksen suunnittelusta.


title: Telekom Baskets Bonn

text: Telekom Baskets Bonn on saksalainen koripalloseura. Joukkue ei ole koskaan voittanut mestaruuksia, jonka takia sitä nimitetään nimellä "ewiger Zweiter", "ikuinen kakkonen." Joukkuetta sponsoroi Deutsche Telekom.


title: Telekom Baskets Bonn

text: Joukkueen juuret sijoittuvat kahteen joukkueeseen: vuonna 1970 perustettuun Godesberger TV:hen ja SC Fortuna Bonniin, joka perustettiin 1973. Godesberger TV nousi 1986 2. Bundesliigaan ja vuonna 1990 se nousi vielä Bundesliigaan. Seuraavana vuonna seura kuitenkin joutui tippumaan 2. Bundesliigaan ja pian alkoivat seuran rahaongelmat. 1992 Godesberg fuusioitui BG Bonn 92:n kanssa. 1993 seuraa ryhtyi tukemaan Deutsche Telekom. Heinäkuussa 1995 Telekom Baskets Bonn perustettiin. Vuonna 2008 joukkue muutti Hardtberghallesta nykyiseen kotihalliinsa, Telekom Domeen.


title: The Game Plan

text: The Game Plan on vuonna 2007 ensi-iltansa saanut Walt Disney Picturesin koko perheen komediaelokuva. Andy Fickmanin ohjaaman elokuvan pääosaa esittää Dwayne ”The Rock” Johnson.


title: The Game Plan

text: "The Game Plan" on tarina amerikkalaisen jalkapallon pelinrakentaja Joe Kingmanista (Johnson), joka on bostonilaisen joukkueensa kanssa mestaruusjahdissa. Naimaton Kingman elää todellista unelmaelämää, sillä hän on rikas, kuuluisa ja usein myös lukuisten juhlien keskipiste. Tämä unelma muuttaa kuitenkin muotoaan, sillä hän saa tietää olevansa kahdeksanvuotiaan Peyton-tytön (Madison Pettis) isä.


title: The Game Plan

text: Uransa tärkeimmällä hetkellä Kingmanin täytyy keksiä, miten hän pystyy sovittamaan yhteen juhlat, harjoitukset, deittailun, tyttären balettitunnit ja iltasadut. Yhtä vaikeaa tilanne on myös Joen agenttina toimivalle Stellalle (Kyra Sedgwick), sillä hänen kovan bisneskuorensa alta on turha etsiä äidillisiä vaistoja.


title: The Game Plan

text: ”Uudelle isälle” sattuvista hauskoista kömmähdyksistä huolimatta Joe huomaa, että elämässä on muutankin kuin raha ja tuhannet ihailijat – yksi pieni ja erityisen tärkeä ihailija riittää.


title: Deeper Than Rap

text: Deeper Than Rap on rap-artisti Rick Rossin kolmas studioalbumi. Albumi julkaistiin 21. huhtikuuta 2009. Albumin pääjulkaisijana toimi Rossin oma levy-yhtiö "Maybach Music Group". Albumia ei ole enää lainkaan työstämässä Slip-n-Slide Records.


title: Nokia 2760

text: Nokia 2760 on matkapuhelinvalmistaja Nokian kehittämä ja toukokuussa 2007 julkaisema simpukkamallinen matkapuhelin.


title: Nokia 2760

text: Nokia 2760 on kaksitaajuuspuhelin, eli se toimii Euroopan GSM 900 ja 1 800 MHz (megahertsin) taajuusalueella. Amerikassa on myynnissä Amerikan versio, mikä toimii kyseisen maanosan 850 ja 1 900 MHz taajuusalueella. Puhelimessa on myös GPRS-yhteys ja wap-selain. Nokia 2760:ssa on myös Bluetooth 2.0.


title: Nokia 2760

text: Pituus × leveys × paksuus: 87 × 45 × 21 millimetriä, paino 81 grammaa.


title: Nokia 2760

text: Päänäyttö eli sisäpuolella oleva näyttö on 65 000 värin TFT-näyttö, jonka koko on 1,9 tuumaa ja resoluutio 128 × 160 pikseliä.


title: Nokia 2760

text: Kansinäytöstä näkee soittajan tiedot, joten sitä ei tarvitse avata. Sen resoluutio on 96 × 68 pikseliä, ja se on yksivärinäyttö.


title: Nokia 2760

text: Kameran resoluutio on VGA-tasoa eli 640 × 480. Siinä on myös videokuvaus (resoluutioltaan 128 × 96) sekä 4× zoom.


title: Nokia 2760

text: 2760:ssa 2,5 millimetrin audioliitäntä ja soittoäänet ovat MP3-tyyppiä.


title: Nokia 2760

text: Akku on Nokian mallia BL-4B, ja sen kapasiteetti on 700 milliamppeerituntia. Puhelimen valmiusaika on noin 310 tuntia.


title: Nokia 2760

text: Sisäistä tallennusmuistia on 11 megatavua (Mt) ja nimimuistiin mahtuu 1 000 numeroa.


title: Nokia 2760

text: Nokia 2760:ssa on sisäänrakennettu Handsfree-kaiutin sekä mm. ääninauhuri, muunnin, kalenteri ja laskin. Käyttöjärjestelmänä toimii Series40.


title: Nokia 2760

text: Vuonna 2010 Nokia 2760 oli Suomen käytetyin matkapuhelin.


title: Vasili Molodtsov

text: Vasili Aleksandrovitš Molodtsov (, ; 13. tammikuuta 1886 – 31. elokuuta 1940) oli komilainen kielitieteilijä.


title: Vasili Molodtsov

text: Molodtsov syntyi Syktyvkarin lähellä sijaitsevassa Tentjukovon kylässä. Vuonna 1907 hän valmistui Totman opettajaseminaarista ja toimi sen jälkeen opettajana. Vuosina 1911–1913 hän opiskeli Pietarin opettajainstituutissa.


title: Vasili Molodtsov

text: Vuonna 1918 Molodtsov laati ns. Molodtsovin aakkoset, joita käytettiin komin kielen kirjoittamiseen vuodesta 1920 lähtien. Ensimmäinen tällä aakkostolla julkaistu kirja oli Molodtsovin laatima aapinen "Lyd’d’yśny velödčan". 1920- ja 1930-luvuilla Molodtsov laati kominkielisiä oppikirjoja ja opetusohjelmia, osallistui kirjakielen normien kehittämiseen sekä toimi opettajaopiston opettajana. 1930-luvun alussa Molodtsovin aakkosto korvattiin latinalaisella kirjaimistolla, mutta siihen palattiin lyhyeksi aikaa vuosina 1936–1938.


title: Vasili Molodtsov

text: Vuonna 1938 Molodtsov pidätettiin syytettynä ”porvarillisesta nationalismista”. Hänet tuomittiin vankileirille, jossa hän kuoli vuonna 1940.


title: Laulutasku

text: Laulutasku ("Oenanthe moesta") on pohjoisafrikkalainen kivitaskun sukulainen.


title: Laulutasku

text: Linnun pituus on noin 16 cm ja siipien kärkiväli 25–29 cm. Keväinen juhlapukuinen koiras on selästä, kurkusta, naamasta, siivistä ja pyrstökärjestä musta, vatsasta ja rinnasta valkoinen, päälaelta ja niskasta harmaa, sekä ala- ja yläperästä ja pyrstön tyvestä oranssi. Naaras on enimmäkseen hiekanruskea, pyrstön kärkiosa on yhtenäisen musta.


title: Laulutasku

text: Laulutaskun nimialalaji "moesta" elää Pohjois-Afrikassa Mauritanian pohjoisrajalta aina Egyptiin lähelle Niilin suistoa. Levinneisyys ei ulotu kovinkaan pitkälle sisämaahan. Lähi-idässä elää alalaji "brooksbanki" laikuittain siellä täällä Jordaniassa, Syyriassa, Irakissa ja Saudi-Arabiassa. Lajin elinympäristön ala on 100 000–1 000 000 neliökilometriä. Laji on enimmäkseen paikkalintu, eikä sitä ei ole tavattu Suomessa.


title: Laulutasku

text: Laulutasku tekee pesänsä maakoloon tai rakennuksen onkaloon, usein vanhaan jyrsijän koloon, joskus jopa kaksi metriä pitkän käytävän perälle. Naaras munii neljä tai viisi munaa. Molemmat emot ruokkivat ja hoitavat poikasia. Pesii kahdesti, joskus kolmasti kesän aikana. Pesintä tunnetaan puutteellisesti.


title: Laulutasku

text: Pääasiassa hyönteissyöjä, jolle kelpaavat myös muut selkärangattomat, toisinaan myös vihreät kasvinosat.


title: Back on the MF Street

text: Back on the MF street on Disco Ensemblen kolmas EP, joka julkaistiin 22. huhtikuuta 2009.


title: Back on the MF Street

text: EP:ltä löytyy neljä ennen julkaisematonta kappaletta ja jo aiemmin Disco Ensemblen Myspacessa ja videopäiväkirjoissa soineet remixit "Bad Luck Charm"-kappaleesta.


title: Back on the MF Street

text: EP:n avausraita "Back on the MF Street" soitettiin ensimmäistä kertaa Radio Rockin Uuden rockin illassa 27.3. 2009


title: Jalkaväkirykmentti 50 (jatkosota)

text: Jalkaväkirykmentti 50 (JR 50) oli Suomen puolustusvoimien jatkosodan aikainen Keski-Pohjanmaan sotilaslääniin kuuluneen Sisä-Suomen suojeluskuntapiirin 18. - 22. kesäkuuta 1941 perustama jalkaväkirykmentti, joka kuului 11. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.Perustamisen jälkeen rykmentti koottiin Suolahteen, josta se siirrettiin Pohjois-Karjalaan junakuljetuksin. Rykmentti purettiin junista Ahonkylässä ja Hammaslahden rautatieasemalla.


title: Jalkaväkirykmentti 50 (jatkosota)

text: Rykmentti ylitti Moskovan rauhan rajan 10. heinäkuuta 1941 Tsiipakan-Havuvaaran alueella, mistä se eteni Kiekuan-Soanlahden kautta Jänisjoen itäpuolelle. Se asettautui puolustukseen 16. heinäkuuta 1941 Jänisjoen itäpuolella. Rykmentti ylitti 24. heinäkuuta 1941 vanhan valtakunnan rajan ja siirtyi Käsnäselän kautta Tulemajärvelle. Se hyökkäsi 17. elokuuta 1941 Hyrsylän mutkan alueelle ja sieltä edelleen Suojoen yli vallaten Ignoilan ja Hautavaaran 19. - 20. elokuuta 1941. Rykmentti valtasi 20. - 21. elokuuta 1941 Suojoen sillat ja se osallistui Suvilahden taisteluun.


title: Jalkaväkirykmentti 50 (jatkosota)

text: Rykmentti saavutti Jessoila-Okunjärvi-Savalanjärvi tasan, josta se jatkoi edelleen lyöden Sotjärven-Säämäjärven kannaksella olleet Neuvostoliiton joukot 1.9.1041 mennessä. Se valtasi Kinnasvaaran ja rykmentti ylitti Suojujoen 3. - 5. syyskuuta 1941. Rykmentti osallistui Prääsän valtaukseen 7. - 8. syyskuuta 1941 ja Matrossan, Polovinan ja Vilgan taisteluihin 20. - 28. syyskuuta 1941.


title: Jalkaväkirykmentti 50 (jatkosota)

text: Rykmentin hyökkäysvaiheen taistelut päättyivät Suolusmäen valtaukseen ja taisteluihin Petroskoin koillispuolella.


title: Jalkaväkirykmentti 50 (jatkosota)

text: Sairaaloissa vuoden 1945 aikana kuoli vammoihinsa 3.


title: Jalkaväkirykmentti 50 (jatkosota)

text: Yhteensä vuosina 1941 - 1945 kaatui 1073 rykmentin vahvuudessa ollutta miestä.


title: The Squid and the Whale

text: The Squid and the Whale (televisioesityksessä Tursas ja valas) on vuonna 2005 ensi-iltansa saanut draamakomediaelokuva, jonka on ohjannut ja käsikirjoittanut Noah Baumbach. Elokuva on saanut useita palkintoja, muun muassa parhaasta draamaelokuvan ohjauksesta ja parhaasta käsikirjoituksesta Sundance-elokuvafestivaaleilla. Elokuva oli myös ehdolla parhaasta käsikirjoituksesta vuoden 2006 Oscar-gaalassa.


title: Seikkisrock

text: Seikkisrock on vuodesta 1999 asti järjestetty lasten kaksipäiväinen rockfestivaali Turun Seikkailupuistossa. Festivaalin ohjelmiston pääpaino on musiikilla, lisäksi tarjolla on muun muassa käsityö- ja taidetyöpajoja, näytelmiä, sirkusta, taikureita ja tanssijoita ja mm. pomppulinna. Tapahtumassa on mukana myös kansalaisjärjestöjä, jotka esittäytyvät lapsille omassa "maailmankylässään" kestävän kehityksen ja suvaitsevaisuuden teemoilla. Seikkisrock pidetään kesäkuun alussa koulujen loppumisen jälkeen, viikolla 23.


title: Seikkisrock

text: Tapahtuman perustivat Anneli Perkiö, Petri Katajarinne, Jani Pihlajamaa ja Jouni Lehtiranta vuonna 1999.


title: Seikkisrock

text: Tapahtumassa ovat kuluneiden vuosien aikana olleet esiintymässä lukuisia lastenmusiikin eturivin artisteja ja erikoisvieraita, muun muassa: Kengurumeininki, Rokki-Kokki, SukkaShokkiSakki, HattiWatit, Jacques Umbrella, Jussi Raittisen Jussi and The Boys, Mikko Alatalo, Piirpauke, Herra Heinämäen lato-orkesteri, Loiskis-orkesteri, taikurit Pete Poskiparta ja Aaro Sorva, Marionettiteatteri Mundo, merirosvoyhtye Los Piratos, rytmiorkesteri Purkkiorjat, Moottörin Jyrinä, Apan Anders, Tomu ja Romu, Jukebox, M.A. Nummisen ja Pedro Hietasen Gommi ja Pommi, Pellekaija Pum, Pelle Positiivi ja Pelle Miljoona. Lisäksi mukana ovat olleet useat eri lapsiyhtyeet sekä sirkus-, musiikki- ja teatteriryhmät.


title: Seikkisrock

text: Tapahtumaa järjestää turkulainen Lasten- ja nuortenkulttuuriyhdistys Vilperi ry yhteistyössä Turun kaupungin nuorisoasiankeskuksen alaisen Seikkailupuiston kanssa. Humanistinen ammattikorkeakoulu HUMAK kulttuurituottajaopiskelijoineen on myös merkittävä kumppani. Seikkisrockin tärkeimpiä arvoja ovat lasten kulttuuri- ja taidekasvatus ja sitä kautta monipuoliset, kannustavat ja osallistavat elämykset, joita lapset voivat kokea yhdessä läheistensä kanssa.


title: Seikkisrock

text: Seikkisrockin merkittävimmät rahoittajat ovat viime vuosina olleet Opetusministeriö, Taiteen keskustoimikunta ja Turun kaupunki.


title: Punaperätasku

text: Punaperätasku ("Oenanthe xanthoprymna") on kivitaskun Lähi-idässä elävä sukulainen. Laji on jaettu kahtia punaperätaskuun ja persiantaskuun ("Oenanthe chrysopygia") vuonna 2003.


title: Punaperätasku

text: Linnun pituus on noin 14,5 cm ja siipien kärkiväli noin 26 cm. Keväinen juhlapukuinen koiras on yläpuolelta pääosin tummanharmaa, alapuolelta valkoinen, pyrstönkärjestä, naamasta ja kurkusta musta, ala- ja yläperästä sekä pyrstön tyvestä oranssi, ja sillä on kapea vaalea silmäkulmajuova. Naaras on himmeämmän värinen.


title: Punaperätasku

text: Punaperätasku elää Kaakkois-Turkista Iranin Kurdistaniin. Laji on muuttolintu, joka talvehtii Siinailla, Arabian niemimaan keski- ja eteläosissa, Itä-Egyptissä ja Sudanissa, eikä sitä ei ole tavattu Suomessa.


title: Punaperätasku

text: Punaperätasku asuu vuoristojen karuilla, paljailla kivikko- ja kalliorinteillä aina neljän kilometrin korkeuteen saakka. Talvehtimisseuduilla se viihtyy kuivilla pensaikkoisilla seuduilla.


title: Punaperätasku

text: Punaperätasku tekee pesänsä maakoloon, kiven alle, rakennuksen onkaloon, tai joskus vanhaan mehiläissyöjän pesään. Naaras munii neljästä kuuteen munaa, joita se hautoo 13 päivää. Molemmat emot ruokkivat ja hoitavat poikasia. Pesii tavallisesti kahdesti kesän aikana. Pesintä tunnetaan puutteellisesti.


title: Punaperätasku

text: Laji on pääasiassa hyönteissyöjä, jolle kelpaavat myös muut selkärangattomat.


title: Kenneth Olwig

text: Kenneth Robert Olwig (s. 8. lokakuuta 1946) on taustaltaan amerikantanskalainen, nykyään Ruotsissa työskentelevä alkujaan yhdysvaltalainen maantieteilijä. Vuodesta 2002 hän on toiminut maisemasuunnittelun professorina Ruotsin maataloustieteellisessä yliopistossa Alnarpissa.


title: Kenneth Olwig

text: Olwig suoritti filosofian tohtorin tutkinnon vuonna 1977 Minnesotan yliopiston maantieteen laitoksella ohjaajanaan professori Yi-Fu Tuan. Tämän jälkeen hän oli vierailevana apulaisprofessorina Wisconsinin yliopiston maantieteen laitoksella vuosina 1977-78, apulaisprofessorina Tanskan opettajakorkeakoulussa vuosina 1986-1996, vanhempana tutkijana Odensen yliopistossa vuosina 1993-1996 ja maisemahistorian ja -suunnittelun professorina Norjan teknis-luonnontieteellisessä yliopistossa Trondheimissa vuosina 1997-2002.


title: Kenneth Olwig

text: Tieteellisessä tuotannossaan Olwig on paneutunut etenkin luonnon ja maiseman käsitteisiin, kokemiseen ja esittämiseen ja selvittänyt muun muassa eri kielisten ja eri aikaisten maiseman käsitteiden välisiä suhteita.


title: Swizz Beatz

text: Kasseem Dean (s. 13. syyskuuta 1978 Bronx, New York, New York), taiteilijanimeltään Swizz Beatz, on yhdysvaltalainen rap-artisti ja musiikkituottaja. Hän on levy-yhtiö Full Surface Recordsin perustaja.


title: Swizz Beatz

text: Swizz avioitui R&B-laulaja Mashondan kanssa vuonna 2004, mutta he erosivat huhtikuussa 2008. Joidenkin huhujen mukaan eron takana olisi ollut Alicia Keys, jonka kanssa hän avioitui vuonna 2010. Swizz Beatz on innokas taiteen ystävä ja hän maalaa itsekin vapaa-aikana. Hän usein ansaitsee jopa rahaa tuotoksillaan ja lahjoittaa osan lasten syöpäjärjestöille ja verisäätiöille.


title: Swizz Beatz

text: Hän toimi myös FBI:n alkuvuodesta 2012 sulkeman Megaupload.com-sivuston toimitusjohtajana, ja värväsi tähtiä markkinoimaan palvelua, mihin ainakin Sean “Diddy” Combs, Kanye West ja Will.i.am ryhtyivät.


title: Swizz Beatz

text: Swizz Beatz on muslimi.


title: HMS Despatch (D30)

text: HMS Despatch (viirinumero D30) oli Britannian kuninkaallisen laivaston "Danae"-luokan kevyt risteilijä, joka palveli toisessa maailmansodassa ilmatorjuntaristeilijänä. Alus hinattiin Chathamin telakalle viimeistelytöitä varten ja siksi alus saatiin palveluskäyttöön vasta kesäkuussa 1922.


title: HMS Despatch (D30)

text: "HMS Despatch" liitettiin palvelukseen otettaessa Kiinan asemalle 5. Kevyt risteilijäviirikköön. Alus siirrettiin Amerikan ja Länsi-Intian asemalle 1927 8. Kevyt risteilijäviirikköön. Alus siirrettiin reserviin telakalle siirtoa varten 1931.


title: HMS Despatch (D30)

text: "HMS Despatch" palasi palvelukseen 3. helmikuuta 1933 ja liitettiin 3. Risteilijäviirikköön Välimeren laivastoon. Alus palasi Maltalta Englantiin 24. marraskuuta 1937. Alus siirrettiin reserviin ja koululaivaksi.


title: HMS Despatch (D30)

text: Toisen maailmansodan syttyessä "HMS Despatch" liitettiin Amerikan ja Länsi-Intian asemalle 8. Risteilijäviirikköön. Etelä-Atlantin osaston mukana "HMS Despatch" valtasi saksalaiset kauppalaivat joulukuussa 1939 "Düsseldorfin" Chilen rannikolla, maaliskuussa 1940 Aruban edustalta "Trojan" ja 15. elokuuta 1941 Amatsonian suistosta "Norderneyn" yhdessä AMC "Pretoria Castlen" kanssa. Alus oli hetken aikaa liitettynä Force H:hon Gibraltarilla marraskuussa 1940.


title: HMS Despatch (D30)

text: "HMS Despatch" siirrettiin keväällä 1942 Englantiin huoltoa varten ja palasi Etelä-Atlantin osastoon vuoteen 1943. Lokakuussa 1943 alus oli jälleen huollossa Portsmouthissa ja palasi palvelukseen vasta toukokuussa 1944. Palvelukseen palatessaan alus liitettiin saattuetehtäviin ja kesäkuussa 1944 esikunta-alukseksi Normandian maihinnousussa.


title: HMS Despatch (D30)

text: "HMS Despatch" siirrettiin tammikuussa 1945 reserviin majoitusalukseksi. Alus siirrettiin BISCOlle romutettavaksi 5. huhtikuuta 1946 ja saapui Arnott Youngille Trooniin 5. toukokuuta 1946.


title: Persiantasku

text: Persiantasku ("Oenanthe chrysopygia") on kivitaskun Keski-Aasiassa elävä sukulainen. Laji erotettiin punaperätaskusta ("Oenanthe xanthoprymna") vuonna 2003.


title: Persiantasku

text: Linnun pituus on noin 14,5 cm ja siipien kärkiväli noin 26 cm. Höyhenpuvultaan se muistuttaa punaperätaskua, mutta on väritykseltään himmeämpi, eikä sillä ole mustaa naamassa eikä kurkussa. Naaras on koirasta hieman himmeämpi.


title: Persiantasku

text: Persiantasku elää Kaukasukselta Afganistaniin ja Länsi-Pakistaniin. Pääosa kannasta elää entisen Neuvostoliiton alueella. Laji on muuttolintu, joka talvehtii Punaisenmeren rannikoilla sekä Eritreassa ja Sudanissa, eikä sitä ei ole tavattu Suomessa.


title: Persiantasku

text: Persiantasku asuu vuoristojen karuilla, paljailla kivikko- ja kalliorinteillä aina neljän kilometrin korkeuteen saakka. Talvehtimisseuduilla se viihtyy kuivilla pensaikkoisilla seuduilla.


title: Persiantasku

text: Persiantasku tekee pesänsä maakoloon, kiven alle, rakennuksen onkaloon, tai joskus vanhaan mehiläissyöjän pesään. Naaras munii neljästä kuuteen munaa, joita se hautoo 13 päivää. Molemmat emot ruokkivat ja hoitavat poikasia. Pesii tavallisesti kahdesti kesän aikana. Pesintä tunnetaan puutteellisesti.


title: Persiantasku

text: Laji on pääasiassa hyönteissyöjä, jolle kelpaavat myös muut selkärangattomat.


title: Brynne Stephens

text: Brynne Stephens on yhdysvaltalainen televisiokäsikirjoittaja, joka on käsikirjoittanut enimmäkseen animaatioita. Erityisesti hänet muistetaan työstään He-Manin ja Turtles – mutanttikilpikonnien parista. 1990-luvulla Stephens oli käsikirjoittamassa muun muassa Batmania, Hämähäkkimiestä ja Gargoylesia.


title: Jaakko (peruna)

text: Jaakko (NGB3396), alun perin Jaakonperuna, on ensimmäinen suomalaisen Maatalouden Tutkimuskeskuksen (nykyään MTT) jalostama perunalajike. Se risteytettiin jo 1930-luvulla, vaikka saatiinkin viljelykäyttöön vasta vuonna 1951 Keskon välityksellä.


title: Jaakko (peruna)

text: Monikäyttöisenä lajikkeena Jaakko on suosittu myös jatkojalostuksessa (esimerkiksi Satu). Lajikkeen käyttö lähes lakkasi 1970-luvun aikana aiemman vuosikymmenen huippukausien jälkeen, jolloin se oli joillain alueilla jopa valtalajikkeen asemassa.


title: Filippo de Filippi

text: Filippo de Filippi (20. huhtikuuta 1814 Pavia – 9. helmikuuta 1867 Hongkong) oli italialainen tutkimusmatkailija ja eläintieteilijä.


title: Filippo de Filippi

text: De Filippi oli oppiarvoltaan tohtori. Hänestä tuli Torinon yliopiston eläintieteen ja vertailevan anatomian professori Giuseppe Genén jälkeen.


title: Filippo de Filippi

text: De Filippi toimi Persiaan suuntautuneen retkikunnan johtajana 1862. Retkikunnan tehtävänä oli, luonnontieteellisen tutkimuksen ohessa, luoda uudelleen diplomaattisuhteet Italian ja Persian välille. Lokakuussa 1865 de Filippi lähti Vittorio Arminjonin johtamalle maailmanympäripurjehdukselle "Magenta"lla. Hän kuoli koleraan Hongkongissa 52-vuotiaana. Tieteellisen raportin retkestä julkaisi hänen assistenttinsa Enrico Hillyer Giglioli.


title: Filippo de Filippi

text: De Filippi nimesi useita uusia eläinlajeja, linnuista ruostepyrstömuuran ("Drymophila genei") ja persiantaskun ("Oenanthe chrysopygia"), joka erotettiin omaksi lajiksi vasta vuonna 2003.


title: Hootie & the Blowfish

text: Hootie & the Blowfish on yhdysvaltalainen rockyhtye. Yhtye perustettiin vuonna 1986 ja toimii edelleen alkuperäiskokoonpanollaan. Esikoisalbumi "Cracked Rear View" vuodelta 1994 on myynyt Yhdysvalloissa 16-kertaista platinaa ja sijoittui Yhdysvaltain Billboard 200 -listalla ensimmäiselle sijalle. Vuonna 1996 yhtye palkittiin parhaan uuden artistin Grammy-palkinnolla. __notoc__


title: Frances de la Tour

text: Frances de la Tour (s. 30. heinäkuuta 1944 Hertfordshire, Englanti, Iso-Britannia) on englantilainen näyttelijä.


title: Frances de la Tour

text: Hän on näytellyt urallaan muun muassa Olympe Maximea elokuvassa "Harry Potter ja liekehtivä pikari" (2005) ja "Harry Potter ja kuoleman varjelukset, osa 1" (2010) sekä jättiläistä musikaalielokuvassa "Into the Woods" (2014). Hän on näytellyt myös esimerkiksi televisiosarjoissa "Hercule Poirot" (2004), "Big School" (2013-2014) ja "Vicious" (2013-2015).


title: Frances de la Tour

text: Hän on esiintynyt urallaan myös teatterissa ja ollut Royal Shakespeare Companyn jäsen.


title: Jessie Cave

text: Jessie Cave (s. 5. toukokuuta 1987 Englanti, Iso-Britannia) on englantilainen näyttelijä.


title: Jessie Cave

text: Hänet valittiin yli 7 000 hakijan joukosta Lavender Brownin rooliin elokuvaan "Harry Potter ja puoliverinen prinssi". Ennen häntä kyseisessä roolissa esiintyi Jennifer Smith.


title: Viipurin konepaja

text: Viipurin konepaja oli Viipurissa 1861 toimintansa aloittanut konepaja. Konepaja toimi Pantsarlahden kaupunginosassa vuosina 1864-1939 sekä edelleen Neuvostoliiton ja Venäjän aikana eri nimellä. Yritys tunnettiin myös nimellä Wiborgs Mekaniska Verkstad, Aktiebolaget.


title: Viipurin konepaja

text: Yritys perustettiin vuonna 1861 ja se valmisti esimerkiksi maatalouskoneita, ajoneuvoja, lukkoja ja nauloja. Vuonna 1864 yhtiö myytiin osakeyhtiölle, jonka eräänä osakkaana oli Hackman & Co. Yhtiöstä tuli sittemmin Viipurin Konepaja Oy. Konepajalle valmistui uusi valimo vuonna 1867. Vuonna 1869 rakennettiin iso telakka, höyrykattilatehdas, laituri ja suuri nosturi laivateollisuuden vahvistamiseksi. Yrityksen tuotteena oli tässä vaiheessa pääosin höyrylaivat. Se oli alansa johtava teollisuusyritys Suomessa, mutta ajautui ahdinkoon 1883. Tällöin sen vuokrasi E. Filemon Gallén. Hänellä oli jo vuodesta 1875 ollut ollut oma konepaja talossaan (Fredrikinkatu 14) Viipurissa.


title: Viipurin konepaja

text: Gallénin kuoltua vuonna 1893 konepaja teki vararikon ja se jaettiin kahtia. Gallénin poika insinööri Jalmar Gallén lunasti osan tehtaasta konepajaksi, jonka erikoisalana oli höyrylaivojen rakentaminen. Vuonna 1899 Viipurin konepaja siirtyi belgialaisen yhtiön omistukseen, joka laajensi yritystä merkittävästi.


title: Viipurin konepaja

text: Konepajan toiminta lakkasi vararikkoon 1908. Toiminta jatkui kuitenkin keskeytyksen jälkeen, sillä vielä 1930-luvun alussa Viipurin Konepaja ja Laivatelakka ilmoitti valmistavansa höyrykattiloita ja höyrykoneita.


title: Viipurin konepaja

text: Viipurin konepaja oli Gottfried Strömbergin ohella merkittävä suomalaisen sähköteknisen teollisuuden uranuurtaja. Se valmisti generaattoreita, moottoreita ja muuntajia. Myös höyrykoneiden ja -laivojen valmistajana telakka on ollut erittäin merkittävä.


title: Viipurin konepaja

text: Vuonna 1909 yritys aloitti paperikoneiden rakentamisen ja toimitti ensimmäisen Suomessa valmistetun paperikoneen Kissakosken paperitehtaalle Hirvensalmelle. Myös Leppäkosken ja Myllykosken tehtailla oli Viipurin konepajan valmistamia paperikoneita. Viipuri jouduttiin luovuttamaan sodan jälkeen ja yrityksen toiminta siinä muodossa päättyi siihen. Nykyäänkin Viipurin konepajan rakentamia laivoja on sisävesillä käytössä useita kymmeniä. Suuri osa Suomen teräsrunkoisista höyrylaivoista on rakennettu kyseisellä telakalla. Näitä ovat esimerkiksi S/S Salama ja S/S Hurma. Viipurin konepaja oli toimittanut myös Imatrankosken turistiköysiradan, joka oli toiminnassa vuosina 1872-1883.


title: Viipurin konepaja

text: Yrityksen toiminta oli jaettu kolmeen pääliiketoiminta-alueeseen: Konepaja, kattilapaja ja laivavarvi.Viipurin Konepaja on valmistanut myös muita Suomeen toimitettuja paperikoneita 1900-luvun alussa.


title: Magnus Hirschfeld

text: Magnus Hirschfeld (1868 – 1935) oli saksalais-juutalainen seksologi ja aktivisti. Häntä pidetään Alfred Kinseyn ja Havelock Ellisin ohella yhtenä merkittävimmistä ja ensimmäisistä seksuaalisuuden tutkijoista ja tärkeänä ns. seksuaalisen vapautumisen pioneerina. Hän oli myös ensimmäisiä homoseksuaalien oikeuksien puolustajia.


title: Potšinok

text: Potšinok on ’uudistilaa, uudiskylää’ merkitsevä venäjänkielinen sana. Se voi viitata seuraaviin paikkakuntiin:


title: Jontti

text: Karl Suominen, (s. 1978 Helsinki), taiteilijanimeltään Jontti, on helsinkiläinen rap-artisti. Hänen kiinnostuksensa rap-musiikkiin alkoi, kun hän kuunteli Ice-T:tä, Tim Dogia sekä Hijackia. Hän kuuluu rap-artisti Shakan kanssa Jontti & Shaka -nimiseen rap-duoon. Duo on julkaissut kaksi albumia ja yhden EP:n.Jontti on esiintynyt aiemmin myös nimellä Jonas ja Natural High.


title: Jontti

text: Jontti julkaisi Kemmurun Jodarokin kanssa yhteisen "Uuden ajan avaruususkonto" -nimisen albumin vuoden 2009 alussa 3rd Rail Musicin kautta.


title: Jontti

text: Jontin ensimmäinen sooloalbumi "Yhden miehen kultti" julkaistiin 26. lokakuuta 2011 3rd Rail Musicin kautta. Albumin kappaleesta "Sota on sairautta" on julkaistu musiikkivideo. Albumi nousi julkaisuviikollaan (44/2011) Suomen virallisen listan 26. sijalle. Albumi julkaistiin vinyyliversiona 7. maaliskuuta 2012. Samana päivänä julkaistiin myös musiikkivideo albumin kappaleesta "Vapaus & totuus".


title: Jontti

text: Jontin aiheet ammentavat usein kontroversiaaleista teemoista, esimerkkinä muun muassa jo vuodesta 2008 joka vuosi syyskuun 11. päivänä julkaistut kappaleet, joissa Jontti ottaa kantaa syyskuun 11. päivän iskuihin. Aiheita löytyy myös epävarmasta globaalista tulevaisuudesta, valtarakenteista, henkisyydestä, mielipiteen vapaudesta, riippumattomasta hiphopmusiikista ja kulttuurista ja usein myös työttömyydestä, alkoholin käytöstä ja muista sosiaalisista ongelmista. Ulosanti on toisinaan julistuksellista joskin usein itseironista ja tekstit ovat hieman epätyypillisiä muiden rap-artistien tyyleihin verrattuna. Vuonna 2014 Jontti on myös ollut mukana erikoisnuorisotyössä Kris R.Y:n kautta.


title: Harjasgekko

text: Harjasgekko ("Rhacodactylus ciliatus") on gekkoihin kuuluva liskolaji, jota tavataan Uuden-Kaledonian saarilla. Sen luultiin kuolleen sukupuuttoon, kunnes se löydettiin uudelleen vuonna 1994. Harjasgekot voivat usein elää yli kymmenvuotiaiksi. Muista lajeista poiketen nämä eivät kasvata uutta häntää menetetyn tilalle, vaan ne voivat elää hännättöminä. Harjasgekko on yöaktiivinen laji.


title: Harjasgekko

text: Harjasgekon pituus kuonon päästä peräaukkoon vaihtelee 9–10 cm, naaraat ovat uroksia suurempia. Häntä on hieman alle puolet vartalosta. Harjasgekon koko pituus on 15–25 cm ja se painaa 40–55 grammaa.


title: Harjasgekko

text: Harjasgekolla on tukeva ruumis ja kolmion muotoinen pää. Nimensä se on saanut ohimolta olkapäille jatkuvasta "harjastaan", joka joillain yksilöillä ulottuu takajalkoihin asti. Harjasgekon väritys on yleensä kirkkaampi yöllä kuin päivällä. Harjasgekon väritys vaihtelee paljon. Yleisimpiä värejä ovat keltaisen, ruskean, oranssin, puna ruskean, vihertävän, beigen ja harmaan eri sävyt. Kuvioitakin on monia erilaisia esim. tiikeri: tummempia raitoja selässä, buckskin=Kaikkein yleisin muoto harmahtava tai ruskehtava, dalmatialainen: tummia pilkkuja joka puolella, liekit/tuli: liekkikuvio kyljissä ja harlekiini: tumman ja vaalean värin yhdistelmä.


title: Harjasgekko

text: Sukupuolen voi määrittää hännän tyvessä olevista hemipenispullistumista. Varma sukupuolen määrittäminen on mahdollista vasta vuoden iässä.


title: Harjasgekko

text: Harjasgekkoja elää luonnossa Uuden-Kaledonian pääsaaren eteläosassa ja ainakin yhdellä sitä ympäröivistä pikkusaarista, Ile des Pinsillä. Se viettää suuren osan ajastaan kiipeillen pensaissa ja pienissä puissa. Päivän ajaksi se etsii läheltä maanpintaa piilopaikan nukkuakseen.


title: Harjasgekko

text: Harjasgekko on aloittelijalle sopiva laji sen helppohoitoisuuden ja käsiteltävyyden vuoksi. Se on lähes yhtä suosittu kuin leopardigekko ("Eublepharis macularius").